title: আবুল কালাম আজাদ (বুদ্ধিজীবী)

text: যুক্তরাজ্যের ম্যানচেস্টার বিশ্ববিদ্যালয় থেকে তরল পদার্থসম্পর্কিত বলবিজ্ঞানে ডিপ্লোমা, ফলিত গণিতে এমএসসি এবং ম্যাথবিজ্ঞানে পিএইচডি ডিগ্রি লাভ করেন। উচ্চশিক্ষা গ্রহণ শেষে ১৯৫৮ সালের নভেম্বর মাসে সরকারি কলেজের অঙ্কের লেকচারার হিসেবে যোগ দেন। পরে সরকারি জগন্নাথ কলেজের গণিত বিভাগে দীর্ঘদিন শিক্ষকতা করেন। জগন্নাথ কলেজে একপর্যায়ে গণিত বিভাগের বিভাগীয় প্রধান হন। ১৯৬৮-৬৯ পর্যন্ত এ দায়িত্ব পালন করেন। ১৯৭০ সালের ১০ সেপ্টেম্বর তিনি অধ্যাপক পদে উন্নীত হন। ১৯৭০ সালে ঢাকা বিশ্ববিদ্যালয়ের অধীন ইনস্টিটিউট ফর অ্যাডভান্সড সায়েন্স অ্যান্ড টেকনোলজি টিচিং-এ যোগ দেন। নিখোঁজ হওয়ার আগ পর্যন্ত তিনি এখানে অধ্যাপনা করেন। আবুল কালাম আজাদ ছাত্রজীবনে ১৯৫২ সালের ভাষা আন্দোলনে সক্রিয়ভাবে অংশগ্রহণ করেছিলেন। শিক্ষকতাকালে (১৯৫৮-৭১) এ দেশের অধিকার আদায়ের আন্দোলনে সমর্থন জুগিয়েছেন। একাত্তরের উত্তাল দিনগুলোতে নানা কর্মসূচিতে নানাভাবে সহায়তা করেছেন। মুক্তিযুদ্ধ শুরু হওয়ার পর অবরুদ্ধ ঢাকায় তিনি পরিবারসহ থেকে যেতে বাধ্য হন। মুক্তিযুদ্ধে যোগ দিতে না পারলেও যখনই পেরেছেন গোপনে মুক্তিযুদ্ধের সপক্ষে কাজ করেছেন।


title: আসাদুল্লাহ আল-গালিব

text: ১৯৮০ সালের ২৫ সেপ্টেম্বর তিনি ঢাকা বিশ্ববিদ্যালয়ের ইনিস্টিটিউট অব মডার্ন ল্যাংগুয়েজে খণ্ডকালীন লেকচারার হিসাবে যোগদান করেন। অত:পর একই বছরের ১০ ডিসেম্বর রাজশাহী বিশ্ববিদ্যালয়ের 'আরবী ও ইসলামী শিক্ষা' বিভাগের লেকচারার হিসাবে যোগদান করেন। অতঃপর ২০১৬ সালে একই বিশ্ববিদ্যালয়ের আরবী বিভাগ থেকে তিনি অবসর গ্রহণ করেন। পেশাগত কাজে ও বিভিন্ন আন্তর্জাতিক সেমিনারে অংশগ্রহণের জন্য তিনি ভারত, পাকিস্তান, নেপাল, শ্রীলংকা, সৌদি আরব, কুয়েত ও সংযুক্ত আরব আমিরাত ভ্রমণ করেছেন। ২০০০ সনে তিনি সঊদী সরকারের রাজকীয় মেহমান হিসাবে হজ্জব্রত পালন করেন।তিনি ধর্ম, রাজনীতি, অর্থনীতি, রাষ্ট্রনীতি, সাহিত্য প্রভৃতি বিষয়ে নিয়মিত লেখালেখি করেন। মাসিক আত-তাহরীক পত্রিকায় নিয়মিত সম্পাদকীয় লেখা ছাড়াও জাতীয় ও আন্তর্জাতিক পত্রিকায় তাঁর প্রকাশিত প্রবন্ধ-নিবন্ধের সংখ্যা প্রায় ৫ শতাধিক। এছাড়াও তিনি বেশ কয়েকটি এমফিল, পিএইচডিসহ একাডেমিক গবেষণাকর্মসমূহ তত্ত্বাবধান ও নিরীক্ষণ এবং গবেষণা জার্নাল সম্পাদনার দায়িত্ব পালন করেছেন। ইতোমধ্যে তাঁর রচিত ও অনুদিত প্রায় অর্ধশতাধিক গ্রন্থ ও পুস্তিকা প্রকাশিত হয়েছে।


title: আফতাব আহমাদ

text: অধ্যাপক আফতাব ছাত্র জীবন থেকে শুরু করে প্রতিটি ক্ষেত্রে মেধার স্বাক্ষর রেখেছেন। তার বর্ণাঢ্য কর্মজীবনে তিনি বিভিন্ন গুরুত্বপূর্ণ পদে আসীন ছিলেন। অনলবর্ষীবক্তা, স্পষ্টভাষী এবং সাহসী হিসেবেও তার পরিচিতি ছিল। অনেক খোলামেলা বক্তব্য দেয়ার কারণে বিভিন্ন সময়ে তিনি আলোচিত-সমালোচিতও হন। ভাল ফলাফল করার পরও রাজনৈতিক মতাদর্শগত পার্থক্যের কারণে স্বাধীনতার পর তিনি ঢাকা বিশ্ববিদ্যালয়ে শিক্ষক হিসেবে নিয়োগ পেয়েও যোগদান করতে পারেননি। স্বাধীনতার পর কয়েক মাস তাকে কারাভোগ করতে হয়। ২০০০ সালে জাতীয় প্রেসক্লাবে জাতীয় সঙ্গীত পরিবর্তন নিয়ে বক্তব্য দেয়ার কারণে বিরূপ প্রতিক্রিয়ার সৃষ্টি হয়। এ সময় ঢাকা বিশ্ববিদ্যালয় কর্তপক্ষ তাকে বাধ্যতামূলক ছুটি দেয় এবং শিক্ষক সমিতি থেকে তিনি বহিষ্কৃত হন। কয়েকটি ছাত্র সংগঠনের তৎকালীন নেতা-কর্মীরা তার কলাভবনের নিচ তলার কক্ষটি ভাংচুর ও অগ্নিসংযোগ করে। তার অসংখ্য লেখা দেশ ও বিদেশের বিভিন্ন জার্নাল এবং পত্র-পত্রিকায় প্রকাশিত হয়েছে। ছাত্র জীবনে তিনি জাসদ সমর্থিত ছাত্রলীগের সঙ্গে প্রত্যক্ষভাবে সম্পৃক্ত ছিলেন। পরে কর্মজীবনে তিনি বিএনপি (বাংলাদেশ জাতীয়তাবাদী দল) সমর্থিত সাদা দলের সঙ্গে জড়িয়ে পড়েন। তৎকালীন (২০০৬) ক্ষমতাসীন চারদলীয় জোট গঠনের পিছনেও তার ছিল উল্লেখযোগ্য ভূমিকা। জোট সরকার ক্ষমতায় আসার পর তিনি বিশ্ববিদ্যালয়ে যোগদান করেন এবং শিক্ষক সমিতি তাদের বহিষ্কারাদেশ প্রত্যাহার করে নেয়।


title: আজম আলী

text:
বর্তমানে ইউনিভার্সিটি অব ওটাগোর ডানেডিন ক্যাম্পাসে কাজ করছেন ড. আজম। এর আগে নিউজিল্যান্ডের সবচেয়ে বড় বিজ্ঞান গবেষণামূলক সরকারি প্রতিষ্ঠান ক্রাউন রিসার্চ ইনস্টিটিউটে (এজি রিসার্চ) কাজ করেছেন। ২০০৩ থেকে ২০১৩ সাল পর্যন্ত টানা ১০ বছর। এজি রিসার্চ ছাড়ার আগে তিনি জ্যেষ্ঠ বিজ্ঞানী হিসেবে বায়োম্যাটারিয়াল এবং ন্যানোটেকনোলজি বিভাগের বিজ্ঞানী দলের প্রধান পদে দায়িত্বরত ছিলেন।
২০০৩ থেকে ২০০৭-এর জানুয়ারি পর্যন্ত উল রিসার্চ অর্গানাইজেশনে জৈবরসায়নের বায়োম্যাটারিয়ালস নিয়ে গবেষণা দলের প্রধান হয়ে কাজ করেছেন। পিএইচডি শেষ করেই ২০০০ সালে পোস্ট ডক্টরাল রিসার্চ ফেলো হিসেবে যোগ দেন পোহাং ইউনিভার্সিটি অব সায়েন্স অ্যান্ড টেকনোলজিতে। একই বছরের অক্টোবরে আমেরিকার ইউনিভার্সিটি অব নর্থ ক্যারোলিনায় রসায়ন বিভাগের পোস্ট ডক্টরাল ফেলো হিসেবে গবেষণা শুরু করেন এবং ২০০৩-এর জুলাই পর্যন্ত কাজ করেন। এই বিশ্ববিদ্যালয়ে তিনি ন্যানোফটোরেজিস্ট সিনথেসিস, ফটোলিথোগ্রাফি, পলিমার বা বায়োপলিমেরিক বায়োম্যাটারিয়ালসের উন্নয়ন, টিস্যু ইঞ্জিনিয়ারিং, ম্যাটারিয়ালস এবং বায়োম্যাটারিয়ালের চরিত্র নির্ণয় এবং এগুলোর নতুন বৈশিষ্ট্য নিয়ে জটিল সব গবেষণা করেন। এ ছাড়া মালয়েশিয়ার পাম অয়েল বোর্ড, জাপানের জায়েরি (জেএইআরআই), দক্ষিণ কোরিয়ার পোসটেকে (পিওএসটিইসিএইচ) কাজ করেছেন এই বিজ্ঞানী।


title: আবেদ চৌধুরী

text: আবেদ চৌধুরী আধুনিক জীববিজ্ঞানের প্রথম সারির গবেষকদের একজন। তিনি পড়াশোনা করেছেন ঢাকা বিশ্ববিদ্যালয়ের রসায়ন বিভাগে, যুক্তরাষ্ট্রের অরেগণ স্টেট ইনিস্টিটিউট অফ মলিকুলার বায়লজি এবং ওয়াশিংটন স্টেটের ফ্রেড হাচিনসন ক্যান্সার রিসার্চ ইনিস্টিটিউটে। ১৯৮৩ সালে পিএইচ.ডি গবেষণাকালে তিনি রেকডি নামক জেনেটিক রিকম্বিনেশনের একটি নতুন জিন আবিষ্কার করেন যা নিয়ে আশির দশকে আমেরিকা ও ইউরোপে ব্যাপক গবেষণা হয়। তিনি অযৌন বীজ উৎপাদন (এফআইএস) সংক্রান্ত তিনটি নতুন জিন আবিষ্কার করেন,যার মাধ্যমে এই জিনবিশিষ্ট মিউটেন্ট নিষেক ছাড়াই আংশিক বীজ উৎপাদনে সক্ষম হয়। তার এই আবিষ্কার এপোমিক্সিস এর সূচনা করেছে যার মাধ্যমে পিতৃবিহীন বীজ উৎপাদন সম্ভব হয়।


title: আবদুল জব্বার (জ্যোতির্বিজ্ঞানী)

text: ১৯৪৭ সালে ভারত বিভাগের পর আবদুল জব্বার পাকিস্তানের কোনো প্রতিষ্ঠানে নিয়োগের জন্য আবেদন করেন। প্রথমে তাঁকে নদীয়া জেলার কৃষ্ণনগর কলেজে বদলি করা হয়। কিন্তু এর পরপরই কৃষ্ণনগর ভারতের অন্তর্ভুক্ত হলে তাঁকে রাজশাহী কলেজে যোগদানের নির্দেশ দেয়া হয়। বছরখানেক এই কলেজে থাকার পর ১৯৪৮ সালে তিনি নিযুক্ত হন তৎকালীন ঢাকা আহসানউল্লাহ ইঞ্জিনিয়ারিং কলেজের গণিত বিভাগের প্রধান হিসেবে। ১৯৬২ সাল পর্যন্ত তিনি এই বিভাগে দায়িত্ব পালন করেন। সেই বছরই আহসানউল্লাহ ইঞ্জিনিয়ারিং কলেজ বিশ্ববিদ্যালয়ে রূপান্তরিত হলে তিনি এর রেজিস্ট্রার নিযুক্ত হন এবং ১৯৬৮ সাল পর্যন্ত এই পদে দায়িত্ব পালন করেন। ১৯৬৮ থেকে ১৯৮০ সাল পর্যন্ত তিনি ছাত্রকল্যাণ পরিচালক হিসেবে দায়িত্ব পালন করেন। ১৯৮০ সালে বাংলাদেশ প্রকৌশল বিশ্ববিদ্যালয় থেকে অবসর গ্রহণ করেন।


title: পূরবী বসু

text: তিনি পেশায় একজন বিজ্ঞানী। তার কর্মজীবন শুরু হয় যুক্তরাষ্ট্রের নিউইয়র্কের মেমেরিয়াল স্লোন কেটারিং ক্যান্সার সেন্টারে গবেষণা কর্মকর্তা হিসেবে। পরে অধ্যপনা করেছেন নিউইয়র্কের কর্নেল ইউনিভার্সিটিতে। দীর্ঘদিন বিদেশে থাকার পর দেশে এসে যোগ দেন বেক্সিমকো ফার্মাসিউটিক্যালে। তারপর বাংলাদেশের সর্ববৃহৎ এনজিও ব্র্যাকের স্বাস্থ্য বিভাগের পরিচালক পদে দায়িত্ব পালন করেন।


title: আশুতোষ মুখোপাধ্যায় (শিক্ষাবিদ)

text:
তিনি বিশ্ববিদ্যালয়ের অবকাঠামোর মধ্যে থেকেই প্রায় সব জাতীয়তাবাদমূলক বিষয়কে কার্যকর করেছিলেন। তিনি কলেজ স্ট্রীট ও রাজাবাজার ক্যাম্পাসে কলা ও বিজ্ঞান শাখার জন্য নতুন বিভাগসমূহ স্থাপন করেন এবং ‘দেশী ভাষা’ ও ‘প্রাচীন ভারতের ইতিহাস’ বিভাগ দুটি চালু করেন। বিদেশী ও ভারতীয় বহু খ্যাতনামা শিক্ষাবিদ প্রফেসর হিসেবে বিভিন্ন বিভাগে নিযুক্ত হন। তিনি নিজে ব্যক্তিগতভাবে সমস্ত বিভাগের সিলেবাস প্রণয়নে তত্ত্বাবধান করেন। তিনি ছাত্রদের কল্যাণের জন্য যেমন উদ্বিগ্ন থাকতেন, তেমনি শিক্ষা ও পরীক্ষার ব্যাপারেও তিনি তাদের আগ্রহ সৃষ্টিতে অণুপ্রেরণা দিতেন।
তিনি ১৯২১ থেকে ১৯২৩ সালের মধ্যে দ্বিতীয়বারের মতো ভাইস-চ্যান্সেলর পদে অধিষ্ঠিত হন। এ সময়েই তিনি কলা ও বিজ্ঞান শাখার পি.জি. কাউন্সিলের প্রেসিডেন্ট হন। ১৮৮৯ সাল থেকেই তিনি বিশ্ববিদ্যালয়ের সিনেট ও সিন্ডিকেটের সবচেয়ে প্রভাবশালী সদস্য ছিলেন। তিনি ছিলেন বিশ্ববিদ্যালয়ের চলমান অণুপ্রেরণা। রাজনীতির সাথে জড়িত না হয়েই তিনি কলকাতা বিশ্ববিদ্যালয়ে পাশ্চাত্য ও জাতীয় শিক্ষার সুফলগুলি অত্যন্ত সফলতার সাথে সংযু্‌ক্ত করেন। এভাবে তিনি কলকাতা বিশ্ববিদ্যালয়ে এক রেনেসাঁস ঘটিয়ে ফেলেন।


title: এ কে আজাদ খান

text: বাংলাদেশ ডায়াবেটিক সমিতি হাসপাতালে প্রথমে অনারারি রিসার্চ ডিরেক্টর হিসেবে যুক্ত হয়েছিলেন এ কে আজাদ খান। ১৯৮৭-৮৮ সাল থেকে পার্টটাইম কাজ করতেন তিনি। ১৯৫৬ সালে চালু হওয়া এ প্রতিষ্ঠান। ১৯৯২ সালে পিজি থেকে স্বেচ্ছায় অবসর নিয়ে বারডেমে কাজ শুরু তিনি। ১৯৯২ সাল থেকে বারডেমে বিনা বেতনে চাকরি করছেন আজাদ খান। ‘বাংলাদেশ ইনস্টিটিউট অব রিসার্চ অ্যান্ড রিহ্যাবিলিটেশন ইন ডায়াবেটিস, এন্ড্রোক্রাইন অ্যান্ড মেটাবলিক ডিসঅর্ডার (বারডেম)’ শুরু হয়েছিল তাঁর হাত ধরেই। বিভিন্ন বৈজ্ঞানিক ও চিকিৎসা জার্নালে এ কে আজাদ খানের ১৬৭টি গবেষণা নিবন্ধ প্রকাশিত হয়েছে। তিনি উদ্যোগ নিয়ে তৈরি করেছেন ‘ইব্রাহিম কার্ডিয়াক (হসপিটাল অ্যান্ড রিসার্চ ইনস্টিটিউট)’, ন্যাশনাল হেলথ কেয়ার নেটওয়ার্ক (এনএইচএন), ‘বাংলাদেশ ইউনিভার্সিটি অব হেলথ সায়েন্সেস’‘বাংলাদেশ এন্ড্রোক্লিন সোসাইটি’ ইত্যাদি প্রতিষ্ঠান চালুর মধ্য দিয়ে সমাজসেবায় নিজের অবদান রেখে যাচ্ছেন তিনি।


title: মথুরাপুর দেউল

text:
এটি তৎকালীন ভবনগুলোর মধ্যে একমাত্র বারো কোণবিশিষ্ঠ কাঠামো ৷
বারোটি কোণ থাকায় উপর থেকে দেখলে এটিকে তারার মত দেখা যায় ৷ দেউলটির উচ্চতা ৮০ ফুট ৷ স্থাপনাটির মূল গঠন উপাদান চুন-সুরকির মিশ্রণ ৷ দেউলের বাইরের দেয়ালটি লম্বালম্বিভাবে সজ্জিত, যা অালোছায়ার সংমিশ্রণে এক দৃষ্টিনন্দন অনুভূতির সৃষ্টি করে ৷ পুরো স্থাপনা জুরে টেরাকোটার জ্যামিতিক ও বাহারী চিত্রাংকণ রয়েছে ৷ রামায়ণ কৃষ্ণলীলার মত হিন্দু পৌরাণিক কাহীনির চিত্র, গায়ক, নৃত্যকলা, পবন পুত্র বীর এবং যুদ্ধচিত্রও এইসদাউলের গায়ে খচিত রয়েছে ৷ প্রতিটি কোনের মাঝখানে কৃত্তিমূখা স্থাপন করা রয়েছে ৷ তবে দেউলটির কোথাও কোন লেখা পাওয়া যায় নি ৷ বাংলার ইতিহাসে এর নির্মাণশৈলী অনন্য বৈশিষ্ঠ বহন করে ৷ এটি প্রত্নতত্ত্ব অধিদপ্তর ও গণপ্রজাতন্ত্রী বাংলাদেশ সরকারের একটি সুরক্ষিত সম্পদ ৷


title: জাতি-তাত্ত্বিক জাদুঘর, চট্টগ্রাম

text:
একতলা বিশিষ্ট দক্ষিণমুখি জাদুঘরটি পাঁচটি ভাগে বিভক্ত, যেখানে রয়েছে একটি কেন্দ্রীয় হলঘরসহ সর্বমোট চারটি গ্যালারি। প্রাথমিকভাবে প্রতিটি গ্যালারিতে তিনটি করে কক্ষ নির্মাণের পরিকল্পনা থাকলেও শুধুমাত্র পশ্চিমের দুটি গ্যালারিতে দুটি করে কক্ষ নির্মিত হয়েছে। ফলে বর্তমানে জাদুঘরে সর্বমোট প্রদর্শনী কক্ষের সংখ্যা ১১টি।
জাদুঘরে ২৯টি বিভিন্ন নৃতাত্বিক গোষ্ঠীর জীবনধারা প্রদর্শন করা হচ্ছে। বাংলাদেশের ২৫টি আদিবাসীসহ আরও ৫টি দেশের জাতিতাত্ত্বিক সামগ্রীর তুলনামূলক বিশ্লেষণে প্রদর্শিত রয়েছে। বাংলাদেশের বিভিন্ন আদি জনগোষ্ঠীর দৈনন্দিন জীবনধারায় প্রতিফলিত প্রত্ন সংস্কৃতির পরিচয়কে মানচিত্র, আলোকচিত্র, মডেল, কৃত্রিম পরিবেশ, দেওয়ালচিত্র, সংক্ষিপ্ত আলোকচিত্র, মডেল, কৃত্রিম পরিবেশ, সংক্ষিপ্ত পরিচিতি ফলক প্রভৃতি মাধ্যমে বিভিন্ন বিষয়বস্তুর প্রদর্শন করা হয়েছে। সংগ্রহের মধ্যে রয়েছে বাংলাদেশের চট্টগ্রামের পার্বত্য অঞ্চলের নৃতাত্বিক গোষ্ঠী চাকমা, মারমা, ত্রিপুরা, স্নো, বম, খিয়াং, খুমি, চাক, রাখাইন, পাবেখো; সিলেট অঞ্চলের খাসিয়া, মনিপুরী, পাঙন, (মুসলিম মনিপুরি) পাত্র; ময়মনসিংহ অঞ্চলের গারো, হাজং, দালু, মান্দাই, কোচ; রাজশাহী-দিনাজপুর অঞ্চলের সাঁওতাল, ওরাঁও, রাজবংশী, পলিয়া, কোচ; এবং যশোর-ঝিনাইদহ অঞ্চলের বুনো, বা বোনা, বাগদি প্রভৃতি জাতিগোষ্ঠী অর্ন্তভুক্ত রয়েছে। পাশাপাশি পাকিস্তানের পাঠান, সিন্ধি, পাঞ্জাবী, কাফির, সোয়াত; ভারতের আদি, ফুওয়া, মুরিয়া, মিজো; কিরগিজস্থানের (প্রাক্তন রাশিয়া) কিরগিজ; অস্ট্রেলিয়ার অষ্ট্রাল জাতিগোষ্ঠীর বিভিন্ন নির্দশন। এছাড়াও দুই জার্মানীর মিলন প্রাচীরের ভগ্নাংশের কিছু নির্দশন জাদুঘরে প্রদর্শিত আছে। ৩টি গ্যালারীতে ২৫টি সাংস্কৃতিক গোষ্ঠীর নানা রকমের সামগ্রী যেমন : অস্ত্র, ফুলদানী, কাপড়, নৌকা, কাচি, অলঙ্কার, বাঁশের পাইপ ইত্যাদি, এবং বাকি গ্যালারীতে ভারত, পাকিস্তান ও অস্ট্রেলিয়ার কিছু সাম্প্রদায়ের জীবনপ্রণালী চিত্র, মডেল আকারে প্রদর্শনের ব্যবস্থা করা আছে। পাকিস্তানের পাঠান, সোয়াতি, সিন্ধি, কাফির এবং পাঞ্জাবি এই পাঁচটি গোষ্ঠির ভগ্নাবশেষ সংরক্ষণ করা হয়েছে। ভারতীয় নৃতাত্ত্বিক জনগোষ্ঠীর মধ্যে আদি, মুরয়িা, মিজো এবং ফুতোয়া অন্তর্ভুক্ত রয়েছে। হলরুমের মানচিত্র এবং দেয়ালচিত্রের মাধ্যমে উপজাতিদের বিভিন্ন উৎসব ও সংস্কৃতি সম্পর্কেও ধারণা দেওয়ার ব্যবস্থা রয়েছে। এছাড়াও উল্লেখযোগ্য হিসেবে রয়েছে ১৯৮৯ সালে ভেঙে ফেলা জার্মানির বার্লিন প্রাচীরের টুকরো অংশ।


title: রবীন্দ্র কাছারি বাড়ি

text: বর্তমানে এই পুরো ভবনটি জাদুঘর হিসেবে সাধারণ দর্শকদের জন্যে উন্মু ক্ত করা হয়েছে। জাদুঘরের প্রথম ও দ্বিতীয় তলায় ১৬টি কক্ষ রয়েছে । এই ১৬টি কক্ষেই রয়েছে কবি রবীন্দ্রনাথ ঠাকুর, শিল্পী রবীন্দ্রনাথ, জমিদার রবীন্দ্রনাথ, কৃষক বন্ধু রবীন্দ্রনাথ অর্থাৎ নানা বয়সের এবং নানা সময়ের বিচিত্র ভঙ্গির সব ছবি । তাঁর একদম ছোটবেলা থেকে মৃত্যুশয্যায় ছবি পর্যন্ত এখানে সংরক্ষিত আছে। তাছাড়াও এখানে কবির নানান রয়েছে সকল শিল্পকর্ম এবং তাঁর ব্যবহার্য আসবাবপত্র। যা দিয়ে পরিপাটি করে সাজানো এটি। কবির ব্যবহার্য জিনিসপত্রগুলোর মধ্যে আরো আছে চঞ্চলা ও চপলা নামের তার ব্যবহার করা দুটো স্পিডবোট, পল্টন, ৮ জন বেহারার পালকি, কিছু কাঠের চেয়ার, টি টেবিল, সোফাসেট, আরাম চেয়ার, পালংক ইত্যাদি প্রয়োজনীয় জিনিস।


title: জাদুঘর

text: জাদুঘরে বৈজ্ঞানিক, শৈল্পিক ও ঐতিহাসিক গুরুত্বসম্পন্ন বস্তুসমূহ সংগ্রহ করে সংরক্ষিত করা হয় এবং সেগুলি প্রদর্শ আধার বা ডিসপ্লে কেসের মধ্যে রেখে স্থায়ী অথবা অস্থায়ীভাবে জনসাধারণের সমক্ষে প্রদর্শন করা হয়। বিশ্বের অধিকাংশ বড় জাদুঘরই প্রধান প্রধান শহরগুলিতে অবস্থিত। অবশ্য ছোটো শহর, মফস্বল ও গ্রামাঞ্চলেও স্থানীয় জাদুঘর গড়ে উঠতে দেখা যায়।


title: ইমাম রেজার মাজার

text:
ইমাম রিধার রওজার উপর অবস্থিত সোনালী রঙের গম্বুজটি বেশ গুরুত্ববহন করে। গম্বুজটির উচ্চতা ৩১.২০ মিটার। আলী রেজা আব্বাসসী গম্বুজটির চারপাশে বিশাল লিপি অঙ্কন লরেছেন।
জাদুঘরটি আস্তান কুদস জাদুঘরের পাশেই অবস্থিত। জাদুঘরটিতে পবিত্র কোরআন শরীফের মূল্যবান পান্ডুলিপি সংরক্ষিত রয়েছে। পান্ডুলিপিগুলোর মধ্যে কয়েকটি পান্ডুলিপি সোনালী অক্ষরে লেখা হয়েছে। ১৩৬৪ হিজরীতে জাদুঘরটি উদ্বোধন করা হয়। সবচেয়ে পুরাতন পান্ডুলিপিটি হরিণের চামড়ায় কুফি লিপিতে লেখা হয়েছিল এবং এটি প্রথম হিজরী শতাব্দীতে লেখা হয়েছিল।


title: দিনাজপুর জাদুঘর

text: দিনাজপুর মিউজিয়ামে যেসকল সামগ্রী প্রদর্শিত হয়, তার মধ্যে ভাস্কর্য বা মূর্তি, মুদ্রা, ইনসক্রিপশন বা লিপি, আর বিভিন্ন ছোটখাটো প্রত্নবস্তু উল্লেখযোগ্য। ১৯৬৯ খ্রিস্টাব্দের হিসাবে জাদুঘরটিতে প্রায় ৮০০ প্রত্নবস্তু ছিলো। এইসব প্রত্নসামগ্রীর প্রথম পূর্ণাঙ্গ ক্যাটালগটি হলো জনাব যাকারিয়া কর্তৃক প্রণীত "দিনাজপুর জাদুঘর" বইটি। পরবর্তিতে ইউনেস্কো ঢাকা অফিসের সহায়তায় নেয়া একটি প্রকল্পে জাদুঘরটির নিয়মতান্ত্রিক ও পরিপূর্ণ বৈজ্ঞানিক পদ্ধতিতে ক্যাটালগিং করার উদ্যোগ গৃহীত হয়। আর তারই ফলস্বরূপ আত্মপ্রকাশ করে জাদুঘরটির নিজস্ব একটি ওয়েবসাইট।


title: চেনগুও মন্দির

text: মন্দিরের সবচেয়ে গুরুত্বপূর্ণ হলঘরটি হল ওয়াংফো হল (১০,০০০ বৌদ্ধের হল) যা চীনের সবচেয়ে পুরনো কাঠের ভবনগুলোর মধ্যে অন্যতম। এটি প্রায় বর্গাকার যার দৈর্ঘ্য ১১.৬ মি. এবং উচ্চতা ৮.৮ মি। আকারে ছোট এবং হলের মত আকৃতি (যেমন স্তম্ভগুলো পাথরের বেদীতে না বসিয়ে সরাসরি মেঝেতে গেঁথে দেয়া হয়েছে) হওয়া সত্ত্বেও এর গঠনশৈলী অত্যন্ত জটিল। হলঘরটির সামনে ও পিছনে দরজা রয়েছে। এছাড়া হলের সামনের দরজার দুই দিকে ২টি জানালা রয়েছে। সম্পূর্ণ কাঠামোটি ১২টি স্তম্ভের উপর দাঁড়িয়ে আছে। কোণ আর ছাদকে ধরে রাখা স্তম্ভশীর্ষস্থ বন্ধনীগুলো ৭ ডিগ্রি কোণ করে আছে যা উইংযাও ফাশির মতে সবথেকে জটিল আর বড়গুলোর মধ্যে অন্যতম। এই বন্ধনীগুলো প্রায় ২.৫ মি. উঁচু, স্তম্ভগুলোর উচ্চতার প্রায় ৭০ শতাংশ। পাশাপাশি ২টি স্তম্ভের মাঝে দাঁড়িয়ে থাকা স্তম্ভ-মধ্যস্থ বন্ধনীগুলো ৫ ডিগ্রি করে ঝুলে রয়েছে। হলঘরটির কোন ছাদ নেই এবং ঊর্ধ্বস্থ ও নিম্নস্থ বরগাগুলো উন্মুক্ত। ন্যান্সি স্টেইনহার্ডের মতে, ভবনের বন্ধনীগুলো উত্তরাঞ্চলের হান শাসকদের সীমিত সম্পদকে কাজে লাগিয়ে বিস্ময়কর গঠনশৈলী নির্মাণের প্রচেষ্টামাত্র।


title: বাংলাদেশ ডাক জাদুঘর

text: জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।


title: পরশুরামেশ্বর মন্দির

text:
জগমোহন আয়তাকার এবং দুই সারি আনত ছাদ সংবলিত। জগমোহনের মাপ ভিতর থেকে ২৪.৯৪ ফুট* ১৩.৩৩ ফুট এবং বাইরে থেকে ২৯.৩৩ফুট * ২৮.৫৮ ফুট। পাতাজালি ধরনের জানালাগুলো বর্গাকার এবং আয়তাকার। পাথরে বিভিন্ন নৃত্যশিল্পী এবং সঙ্গীতশিল্পীর ছবি খোদাই করা আছে। দরজা আর জানালাগুলো দিয়ে মন্দিরে আলো প্রবেশ করে। বিমান এবং জগমোহনের সংযোগস্থলটি পূর্ণরূপে নির্মিত নয়, তাই অনেকে মনে করেন একটি অংশ অনেক পরে নির্মিত হয়ে থাকতে পারে। তবে প্রাচীন সময়ে এ সংযুক্তি ভবনের সাথে নির্মিত হওয়া অসম্ভব ছিল না। ভারী প্রস্তরখণ্ড মাটিতে প্রোথিত করে মন্দিরটি বানানো হয়েছে। এই মন্দিরটি ভুবনেশ্বরের মুক্তেশ্বর, লিঙ্গরাজ, রাজারাণী এবং কোনারকের সূর্যমন্দিরের মত উল্লম্ব স্থাপনার প্রাধান্যযুক্ত ‘নাগারা’ ধরনের স্থাপত্যে নির্মিত।
মন্দিরে ষড়ভুজা মহিষমর্দিনী (দুর্গা) দেবীর প্রাচীন ছবি দেখতে পাওয়া যায়। খোদিত চিত্রে দেবীর গায়ে কর্ণকুণ্ডল, মালা এবং কঙ্কণ রয়েছে। দেবীর উপরের বামহাতে অসি এবং উপরের ডানহাতে মহিষের মস্তক চেপে রেখেছেন। মধ্য বামহাতে ত্রিশূল এবং নিচের বামহাতে বাণ রয়েছে। মধ্য ডানহাতে ঢাল আর নিচের ডানহাতে ধনুক। শাক্ত কেন্দ্র হিসেবে পরিচিত বৈতাল মন্দিরে দুর্গার অনুরূপ প্রতিচ্ছবি দেখা যায়। শিবের মন্দির হলেও শাক্তমতের অনেক ছবি মন্দিরের দেয়ালে রয়েছে। এটি ভুবনেশ্বরের প্রথম মন্দির যেখানে দুর্গার সপ্তমাতৃকা র ছবি আছে। সপ্তমাতৃকার ছবিগুলো গণেশ এবং বীরভদ্র এর মাঝে অবস্থিত। গণেশ ব্যতীত অন্যান্য ছবিতে সংশ্লিষ্ট বাহন রয়েছে। আট হাতবিশিষ্ট অর্ধনারীশ্বর, গঙ্গা, যমুনা, বিষ্ণু, ইন্দ্র, সূর্য, যম, ময়ূরসহ কার্তিকেয়, রাবণের কৈলাস উত্তোলন, শিব কর্তৃক রাবণ এর দর্পচূর্ণ, শিবের নটরাজ এবং তাণ্ডবমূর্তি প্রভৃতি মন্দিরের প্রাচীরে অঙ্কিত হয়েছে। অন্যান্য ওড়িশিয় মন্দিরের ন্যায় ভিতরের দেয়ালে কোন কাজ না করে মসৃণ রাখা হয়েছে। অন্যান্য অংশে বিভিন্ন ফল, ফুল, পাখি এবং প্রাণিদের ছবি আঁকা। বৈতাল দেউল এবং পরশুরামেশ্বর মন্দিরে পাখির পুচ্ছের নকশা বেশি দেখা যায় আর মুক্তেশ্বর মন্দিরে ফুল ও ফুলদানি লক্ষ্য করা যায়।


title: শিল্পকলা জাদুঘর

text:
গ্যালারীর প্রকার
শব্দটি পাবলিক এবং ব্যক্তিগত প্রতিষ্ঠানগুলির সাথে সম্পর্কিত। পাবলিক গ্যালারী অলাভজনক হয়, এবং এখানে কিছু নির্দিষ্ট শিল্পকর্মই প্রদর্শিত হয়। ব্যক্তিগত সংগ্রহশালা একপ্রকারের বানিজ্যিক প্রতিষ্ঠান যারা শিল্পকর্ম বিক্রয় করে। যাই হোক, দুপ্রকার গ্যালারীই ভ্রাম্যমান এবং সাময়িক প্রদর্শনী আয়োজন করতে পারে, অন্যকোন সংগ্রহশালা থেকে শিল্পসামগ্রী ঋণ নিয়েও।


title: নাদির শাহ কোট জেলা

text: নাদির শাহ কোট জেলা (, ) আফগানিস্তানের খোস্ত প্রদেশের পশ্চিম অংশে অবস্থিত একটি জেলা। ভৌগলিক অবস্থান অনুযায়ী জেলাটির পশ্চিমে পাক্তিয়া প্রদেশ ও শামল জেলা, উত্তরে কালান্দার জেলা, উত্তর-পূর্বাঞ্চলে মুসা খেল জেলা, পূর্বে খোস্ত জেলা, দক্ষিণপূর্বে মান্দোজায়ি জেলা এবং দক্ষিণে তানি ও সেপারা জেলার সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২৮,৩০০ জন এর মত। জেলাটির কেন্দ্রীয় এলাকার নাম হচ্ছে নাদির শাহ কোট নামক গ্রাম যেটি খোস্তের প্রধান রাস্তা থেকে ১৩৮৬ মিটার উচ্চতায় অবস্থিত।


title: জাতিসংঘ সদর দপ্তর

text: এই ভবনের ঠিকানা হল জাতিসংঘ সদর দপ্তর, নিউ ইয়র্ক, এনওয়াই ১০০১৭, যুক্তরাষ্ট্র। নিরাপত্তার কারণে এই ঠিকানায় প্রেরিত সব চিঠি জীবাণুমুক্ত করা হয়। জাতিসংঘ ডাক প্রশাসন জাতিসংঘের জন্যে স্ট্যাম্প প্রণয়ন করে যা এই ভবন থেকে প্রেরিত সব চিঠিতে যুক্ত করা হয়। সাংবাদিকরা যখন এই ভবন থেকে রিপোর্টিং করে তখন তারা তাদের অবস্থান হিসেবে "নিউ ইয়র্ক"-এর পরিবর্তে "জাতিসংঘ" ব্যবহার করে।


title: জাতিসংঘ সদর দপ্তর

text: জাতিসংঘের তিনটি অতিরিক্ত, সহায়ক ও আঞ্চলিক সদর দপ্তর রয়েছে। এগুলো জেনেভা, ভিয়েনা ও নাইরোবিতে অবস্থিত। এই দপ্তরগুলো জাতিসংঘকে তার নির্দেশনা প্রতিনিধিত্বকরণে, কূটনৈতিক কার্যক্রম বাস্তবায়নে ও কিছু অতিরাষ্ট্রিক সুবিধা লাভে সাহায্য করে। তবে নিউ ইয়র্কের জাতিসংঘ সদর দপ্তর কেবল জাতিসংঘের প্রধান ছয়টি অঙ্গসংগঠন ধারণ করে। এছাড়া জাতিসংঘের পনেরোটি বিশেষায়িত সংস্থার দপ্তরগুলো নিউ ইয়র্কের বাহিরে অন্যান্য দেশে অবস্থিত।


title: নাওয়া-ই-বারাকজায়ি জেলা

text: নাওয়া-ই-বারাকজায়ি জেলা ( /) আফগানিস্তানের হেলমান্দ প্রদেশের একটি প্রশাসনিক জেলা, যেটি আফগানিস্তানের দক্ষিণাঞ্চলীয় প্রদেশ লস্কর গাহের দক্ষিণে হেলমান্দ নদী বরাবর অবস্থান করছে। এটি লস্কর গাহ, নাদ আলী, গারসির, এবং রিগ জেলার পাশাপাশি নিমরুজ এবং কান্দাহারের প্রদেশগুলি সীমানা দিয়ে ঘিরে রেখেছে। এটি মূলত পশতুনবাদ নামের পরিচিত এলাকার মধ্যে পড়ে (অর্থ্যাৎ পশতুনের ভূমি নামে পরিচিত), যার দক্ষিণপূর্ব আফগানিস্তান ও উত্তর পশ্চিম পাকিস্তানের বেশিরভাগ এলাকা নিয়ে গঠিত একটি এলাকা। এখানকার প্রধান প্রভাবশালী ভাষা হচ্ছে পশতু ভাষা এবং ৮৯,০০ বাসিন্দাদের অধিকাংশই পশতুনওয়ালী প্রথাগত নিয়ম অনুস্মরণ করে থাকে। নাওয়া-ই-বারাকজায়ির নাম বারাকজাই জেলার প্রধান পশতুন উপজাতিকে প্রতিফলিত করে। ১৯৭০ সালের পূর্বে, জেলাটির দক্ষিণ প্রান্তে একটি ছোট গ্রামের পরে এটি শামালান নামে পরিচিত ছিল।


title: নরি জেলা

text: নরি (নারে) জেলা আফগানিস্তানের কুনার প্রদেশের পূর্ব অঞ্চলে অবস্থিত পর্বতশৃঙ্গমালা বিশিষ্ট একটি জেলা। ভৌগলিক অবস্থান অনুযায়ী জেলাটির সীমানা পশ্চিমে বার কুনার জেলা, উত্তরে নুরিস্তান প্রদেশ, দক্ষিণে খাইবার পাখতুনখোয়া এবং দক্ষিণে দাঙ্গাম জেলা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৪,৫০০ এর মত, যার মধ্যে ৬০% পশতু সম্প্রদায়ের। জেলাটির কেন্দ্রীয় শহরের নাম হচ্ছে নরি গ্রাম (নারে) নদীর উপত্যকায় থেকে ১১৫৩ মিটার উচ্চতায় অবস্থান করছে। চাষাবাদের জন্য যথেষ্ট পরিমাণ আবাদি জমি পাওয়া যায়না। যার ফলে অধিবাসীরা সাধারণত কাঠ এবং মটরশুটি সংগ্রহ করে বিক্রি করে জীবিকা নির্বাহ করে থাকে।


title: ডেল্টা এয়ারলাইন্স

text: ডেল্টার কর্পোরেট সদর দপ্তর টি আটলান্টা শহরের ভিতর হার্টসফিল্ড-জ্যাকসন আটলান্টা আন্তর্জাতিক বিমানবন্দর এর উত্তর সীমানার উপর একটি কর্পোরেট ক্যাম্পাস এ অবস্থিত| ১৯৪১ সাল থেকে এই অবস্থান টি ডেল্টার সদর দপ্তর হিসেবে কাজ করছে যখন এই কোম্পানি তাদের কর্পোরেট অফিস মনরো, লুইসিয়ানা থেকে স্থানান্তর করে বৃহত্তর আটলান্টা তে সরিয়ে নিয়ে আনে|


title: নওগাঁ সদর উপজেলা

text: রাজধানী ঢাকা থেকে উপজেলা সদরের দূরত্ব ২৬০ কিলোমিটার এবং রাজশাহী বিভাগীয় সদর দপ্তর থেকে দূরত্ব ৮০ কিলোমিটার । এই জনপদের নাম নওগাঁ কেন হয়েছিল সে প্রশ্নে প্রচলিত মত এই যে, সন্নিহিত নয়টি চক বা জনবসতির সমন্বয়ে গঠিত 'নওগাঁ’ কালক্রমে পরিবর্তিত হয়ে ' নওগাঁ’ নাম ধারণ করেছে । নওগাঁ বাসীর অনেকেই সংখ্যা উচ্চরণের ক্ষেত্রে নয়কে বলেন 'নও’ বা 'লও’ নওগাঁ সদর উপজেলা মোট ২৩৬ টি মৌজা নিয়ে গঠিত । এর মধ্যে ৩৬ টি মৌজা পৌরসভার অন্তর্ভুক্ত ।


title: নাসা ভূ-মানমন্দির

text: নাসা ভূ-মানমন্দির হল নাসার অধীনস্থ একটি অনলাইন প্রকাশন বিভাগ তথা ওয়েবসাইট। এটি ১৯৯৯ খ্রিঃ প্রতিষ্ঠিত হয়। বর্তমানে এই প্রতিষ্ঠানটির মারফতই নাসা জনসাধারণকে বিভিন্ন উপগ্রহ চিত্র এবং জলবায়ু ও পরিবেশ সংক্রান্ত বিভিন্ন তথ্য সরবরাহ করছে। মার্কিন কংগ্রেসের অনুমোদন অনুযায়ী এটি জনগণের অর্থে পুষ্ট, এবং গোদার স্পেস ফ্লাইট সেন্টারের কাছে অবস্থিত ইওএস প্রকল্পের বিজ্ঞান দপ্তরের একটি অংশ। নাসা ভূ-মানমন্দির তিনবার জনশিক্ষার প্রসারের জন্য ওয়েবি জনমত পুরস্কার লাভ করেছে। ২০০৮ এ ওয়েবসাইটটি ধারাবাহিকভাবে অনেকগুলো ছবি প্রকাশ করে, যার মধ্যে ছিল কাস্পিয়ান সাগরের উপরে ভাসমান মেঘপুঞ্জ, মরক্কোর উপকূলে ঘূর্ণায়মান ধূলিঝড়, উইল্‌কিন্স আইস শেল্ফ-এর ভাঙন, ঘূর্ণিঝড় বার্থা প্রভৃতি।


title: নাশিক বিমানবন্দর

text: নাশিক বিমানবন্দর (পূর্ব নাম ওজার বিমানবন্দর) (আইএটিএ: আইএসকে, আইসিএও: ভ্যোজ) ভারতের মহারাষ্ট্র রাজ্যের নাশিক শহরের থেকে ১৫ কিলোমিটার (৯.৩ মাইল) উত্তর-পূর্বের ওজার এলাকায় অবস্থিত। এটি হিন্দুস্তান এয়ারোনটিক্স লিমিটেডের মালিকানাধীন, যারা প্রধানত বিমানবন্দরটি ব্যবহার করে ভারতীয় সশস্ত্র বাহিনীর জন্য বিকাশ, পরীক্ষা এবং বিমান তৈরি করতে। এটি ভারতীয় বায়ু বাহিনীর একটি রক্ষণাবেক্ষণ ঘাঁটি এবং বিস্তৃত বাণিজ্যিক মালবাহী পরিষেবা প্রদান করে। ৩ মার্চ, ২০১৪ সালে একটি নতুন যাত্রী টার্মিনাল উদ্বোধন করা হয় বিমানবন্দরটিতে।


title: জাতিসংঘ সদর দপ্তর

text: নিউ ইয়র্ক শহরে অবস্থিত হলেও জাতিসংঘ সদর দপ্তর কর্তৃক অধিকৃত জায়গাটি জাতিসংঘ কর্তৃপক্ষের প্রশাসনিক অধিকারের আওতাভুক্ত। জাতিসংঘ ও যুক্তরাষ্ট্রের মধ্যে একটি চুক্তির মাধ্যমে জাতিসংঘ কৌশলগতভাবে এই জায়গাটিকে অনেকটা অতিরাষ্ট্রিকভাবে ব্যবহার করে। তবে পুলিশ প্রশাসন, দমকল ব্যবস্থা ইত্যাদি ব্যবহারের জন্য জাতিসংঘ অধিকাংশ স্থানীয়, প্রাদেশিক ও রাষ্ট্রীয় আইন মেনে চলে।


title: ন্যাশনাল কলেজ অফ আর্টস, পাকিস্তান

text: ব্রিটিশ ভারতে চারু ও কারু আন্দোলন শুরু হওয়ার পর এর প্রতিক্রিয়া হিসেবে ব্রিটিশরা এখানে দুইটি আর্ট স্কুল প্রতিষ্ঠা করে। একটি ছিলো মেয়ো স্কুল অফ ইন্ডাস্ট্রিয়াল আর্ট। তখন নিহত ভাইসরয় অফ ইন্ডিয়া লর্ড মেয়োর সম্মানে উক্ত কলেজের নামকরণ তার নামে করা হয়। স্কুলের প্রথম প্রিন্সিপাল হিসেবে জন লকউড কিপলং কে নিয়োগ দেওয়া হয়। তাকে লাহোর জাদুঘরের প্রথম কিউরেটর হিসেবেও নিয়োগ দেওয়া হয়েছিলো। জাদুঘরটি একই বছরে কলেজ সংলগ্ন ভবনে চালু করা হয়। ১৯৫৮ সালে স্কুলের নামকরণ করা হয় ন্যাশনাল কলেজ অব আর্টস নামে। ১৯৬০ এর দশকে কলেজটিকে ইন্ডাস্ট্রিজ বিভাগ থেকে শিক্ষা বিভাগের অধীনে আনা হয়। ১৯৮৫ সালে কলেজটি ডিগ্রী প্রদানকারী প্রতিষ্ঠানের মর্যাদা পায়। ১৯৯৯ সালে প্রথমবারের মত কলেজে স্নাতক প্রোগ্রাম শুরু করা হয়। ২০০৬ সালে রাওউয়ালপিন্ডিতে কলেজের দ্বিতীয় ক্যাম্পাস চালু করা হয়। ২০১১ সালের জুন মাসে এটি বিশ্ববিদ্যালয়ের মর্যাদা লাভ করে।


title: ডেলাওয়্যারের কাউণ্টিসমূহের তালিকা

text: ১৬৬৪ সালে ইংরেজদের বিজয়ের পর, ডেলাওয়্যার নদীর এবং ডেলাওয়্যার উপসাগরের পশ্চিম প্রান্তের সমস্ত জমি নিউ ইয়র্ক উপনিবেশের অংশ হিসেবে পরিচালিত হয় এবং নিউ ক্যাসলের শহর থেকে নিয়ন্ত্রিত হয়।  ১৬৭৩ সালে ডাচদের দ্বারা উপনিবেশের সংক্ষিপ্ত প্রতিগ্রহণের সময় পার্শ্ববর্তী উঁচু এলাকা এবং হোরকীলের চতুর্দিকে অতিরিক্ত জেলা আদালত তৈরি করা হয়েছিল। পরবর্তীটি হুর্নকীল নামেও পরিচিত ছিল এবং এখন লুইসের একটি শহর। নিউ ক্যাসেলে আদালতটি উপনিবেশের কেন্দ্রীয় অংশের সাথে স্থিত ছিল। আদালতের অধিক্ষেত্র এলাকা নিউ ক্যাসেল কাউণ্টিতে পরিণত হয়েছিল এবং ১৮৮১ সাল পর্যন্ত কাউণ্টি আসন নিউ ক্যাসেলের অন্তর্ভুক্ত ছিল যখন এটিকে উইলমিংটনের স্থানান্তরিত করা হয়। ১৬৮০ সালে হোরকীল জেলা ডিএল কাউণ্টি এবং সেইণ্ট জোনস কাউণ্টিতে বিভক্ত করা হয়। এই বিভক্তির পর লুইস ডিএলের কাউণ্টি আসনে পরিণত হয় যেটা পরবর্তীতে সাসেক্স কাউণ্টি হিসেবে নামকরণ করা হয়। আপল্যাণ্ডের নিউ সুইডেন নিষ্পত্তির পর সাবেক আপল্যাণ্ড জেলার নামকরণ করা হয় এবং ১৬৮২ সালে চেস্টার কাউণ্টি নামে পুনরায় নামকরণ করা হয়। চেস্টার কাউণ্টি এখন পেন্সিলভানিয়ার বর্তমান সীমানার মধ্যে অবস্থিত।


title: কলিকাতা (গ্রাম)

text: ১৭৫৬ সালে কলকাতায় দুর্গনির্মাণে বিরক্ত হয়ে নবাব সিরাজদ্দৌল্লা কলিকাতা আক্রমণ করেন। কলিকাতা অধিকারের পর সিরাজ এই শহরের নাম পরিবর্তন করে তাঁর দাদামশায় আলিবর্দি খানের নামানুসারে ‘আলিনগর’ রাখেন। ১৭৫৮ সালে ইংরেজরা কলকাতা পুনরুদ্ধার করলে পুর্বতন নামটিই আবার বহাল হয়। তবে সিরাজের কলকাতা দখল ছিল ইংরেজদের নিকট এক দুঃস্বপ্নের সময়। এই যুদ্ধে গোবিন্দপুর, সুতানুটি, কলিকাতা ও চিৎপুরের মধ্যে কেবলমাত্র ‘হোয়াইট টাউন’ নামে পরিচিত কলিকাতাই সর্বাধিক ক্ষতিগ্রস্থ হয়। ‘ব্ল্যাক টাউন’ খুব একটা ক্ষতিগ্রস্থ হয়নি। কেবল বড়োবাজারে অগ্নিসংযোগ করা হয়েছিল এবং ইংরেজরা গোবিন্দপুর গ্রামটি জ্বালিয়ে দিয়েছিল। হুগলি নদীর ৪০ কিলোমিটার ভাটিতে ফলতা নামক এক গ্রামে ইংরেজরা পালিয়ে যায়। ১৭৫৭ সালের ২৩ জুন পলাশীর যুদ্ধে সিরাজদ্দৌল্লার পরাজয় ঘটলে বাংলায় ব্রিটিশ প্রাধান্য সুপ্রতিষ্ঠিত হয় এবং কলিকাতা এক বিশেষ মর্যাদা লাভ করে।


title: র‌্যালি

text:
উত্তর ক্যারোলিনা মধ্যে প্রাচীনতম শহরে বাথ এবং ১৭০৫ সাল থেকে ১৭২২ সাল পর্যন্ত এখানে রাজধানী ছিল যখন ইডেনটন ক্ষমতায় ছি ১৭৪৩ সালে নিউ বাথ রাজধানী হওয়ার আগ পর্যন্ত এখানে কোন সরকারি প্রতিষ্ঠান ছিল না।
১৭৭০ সালের ডিসেম্বর মাসে, জোয়েল লেন উত্তর ক্যারোলিনা সাধারণ পরিষদে একটি নতুন কাউন্টি তৈরির আবেদন করেন। ৫ জানুয়ারী, ১৭৭১ সালে, ওয়েক কাউন্টি তৈরির বিল সাধারণ পরিষদে পাস হয়।
নিউ বাথ, আটলান্টিক মহাসাগর থেকে ৩৫ মাইল দুরের একটি সমুদ্রবন্দর, বৃহত্তম শহর এবং আমেরিকান বিপ্লবের সময় উত্তর ক্যারোলিনা রাজধানী ছিল। ব্রিটিশ সেনাবাহিনীর যখন শহর অবরোধ করে, তখন প্রশস্ত নিউস নদী ব্যবহারের অনুপযোগী হয়ে ওঠে।
র‌্যালির কেন্দ্রীয় অবস্থান উপকূল থেকে দূরে হওয়ার কারনে, সুরক্ষিত হিসাবে ১৭৮৮ সালে নতুন রাজধানী নির্বাচিত হয়েছে। .
উত্তর ক্যারোলিনা সাধারণ পরিষদের প্রথম বৈঠক ১৭৯৪ সালে র‌্যালিতে অনুষ্ঠিত হয় এবং র‌্যালিকে শহরের মর্যাদা প্রদান করা হয়।
১৭৯৯ সালে এনসি মিনার্ভা এবং র‌্যালি আডভাটাইজার প্রথম প্রকাশিত সংবাদপত্র এবং জন হেউড
প্রথম পুলিশ তত্ত্বাবধায়ক ছিলেন।
১৮০৮ সালে, জাতির ১৭তম রাষ্ট্রপতি, র‍্যালির কাস্যো ইনে জন্মগ্রহণ করেন। ১৮১৮ সালে প্রথম পানি সরবরাহ ব্যাবস্থা সম্পূর্ণ হয়, যদিও সিস্টেমের ব্যর্থতার কারনে প্রকল্পটি পরিত্যক্ত হয়। ১৮১৯ সালে র‍্যালিতে প্রথম স্বেচ্ছাসেবক অগ্নি নির্বাপক কোম্পানী গড়ে ওঠে আর পূর্ণকালীন অগ্নি নির্বাপক কোম্পানী প্রতিষ্ঠিত হয় ১৮২১ সালে।


title: নিকোলাউস কোপের্নিকুস

text: কোপার্নিক হল বংশীয় উপাধি। এই কপার্নিগ নাম ১৩৫০ সালে কারাকাও থেকে সংগ্রহ করা হয়। ১৮৪৫ সালের পূর্বে সিলেসিয়া এর ডিচি অব নাইসা গ্রামের লোকদেরকে কোপের্নিগ বলা হতো। ১৪৯৩ সালে দি নুরেমবার্গ ক্রোনিকল প্রকাশিত হয় যেখানে বলা হয় গ্রামের মানুষের স্থানীত মাতৃভাষা ছিল পোলিশ। ১৩৮৬ সালে নিকোলাস কোপার্নিকাসের প্রপিতামহ কারাকাওতে নাগরিকত্ব লাভ করে বসবাস করতে শুরু করে। বর্তমান কপার্নিকি নামটি মূলত এসেছে জার্মান কপার এবং পোলিশ অর্থ ডিল(কপার) হতে। নিক এবং বহুবচন নিকি যা পোলিশ শব্দে বিশেষ্য হিসেবে কাজ করে। সেই সময়ের মধ্যে সাধারণ হিসাবে, উভয় শীর্ষস্থানীয় এবং উপাধির বানানে ব্যাপকভাবে পরিবরতন হয়েছে। কোপার্নিকাস এসব ব্যাপারে অনেকটা উদাসীন ছিলেন। তার শৈশবের সময় ১৪৮০ সালে তোরনে একবার তার বাবার নাম নিকোলাস কোপেরনিইগক সংগ্রহ করা হয়। কারাকাওতে তিনি ল্যাটন ভাষায় নিজের নাম নিকোলাস, নিকোলাসে পুত্র নিবন্ধন করেন। ১৪৯৬ সালে তিনি নাটিও জার্মান সংগঠনে তার নাম ডমিনাস নিকোলাস কোপার্নিক নিবন্ধন করেন। পাদুয়াতে তিনি নিজের নাম নিকোলাস কোপার্নিক স্বাক্ষর করলেও পরে তা কোপার্নিকাসে পরিবর্তন করেন। ল্যাটিন ভাষায় Coppericus লিখার সময় তিনি প্রথমে দুইটি “P” ব্যবহার করতেন, কিন্তু পরবর্তীতে তিনি একটি “P” ব্যাবহার করেন। তার গ্রন্থ “দি রিভলিউশনিবাস” এর শিরোনামে “নিকোলাই কোপার্নিকি” উল্লেখ করা হয়।


title: টিক্‌ল কক্ ব্রীজ

text:
কাউন্সিল নতুন সুড়ঙ্গপথের নাম টাইটেল কট রাখার সিদ্ধান্ত নিয়েছিল,যে পদক্ষেপে স্থানিয় অধিবাসীরা আতঙ্কিত হয়েছিল। দ্য ক্যাসেলফোর্ড এরিয়া ভয়েস ফর এলডার্লি, ৫০ উর্দ্ধ লোকের একটি দল টি্ক্‌ল কক্ নাম ফিরিয়ে আনার জন্য প্রচার অভিযান আয়োজন করেছিল। দলটির সভাপতি মার্গারেট শিলিটোর বক্তব্য সংবাদপত্রে উদ্ধৃত হয়েছিল,"পুরানো নাম-ফলকটি ভুল ছিল,এতে ভুল নাম ছিলএবং এটা আমাদের আহত করেছিল"। ব্রিয়ান লুইস এর বক্তব্য উদ্ধৃত হয়েছিল"আমি মনে করি আমাদের কখনই উচিত হবে না নাম পরিবর্তন করা এবং এর পিছনে টিক্‌ল কক্ এর পরিষ্কার বক্তব্য আছে"।একটি জনসমাবেশ অনুষ্ঠিত হয়েছিল যাতে সংখ্যাগরিষ্ঠ লোক পুরানো নাম ফিরিয়ে আনার পক্ষে ভোট দিয়েছিল, এ সিদ্ধান্ত কিংব্দন্তী টি্ক্‌ল ব্রীজ লেখা নামফলক দিয়ে ব্রীজের নামফলক প্রতিস্থাপন করতে কাউন্সিলকে রাজী করিয়েছিল।টীকা
উদ্বৃতি
গ্রন্থপঞ্জি


title: কক্সবাজার সদর উপজেলা

text: কক্সবাজার নামটি এসেছে ক্যাপ্টেন হিরাম কক্স নামে ব্রিটিশ ইস্ট ইন্ডিয়া কোম্পানির এক অফিসারের নাম থেকে। কক্সবাজারের পূর্বনাম ছিল "পালংকি"। ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাংলার গভর্নর হিসেবে নিয়োগপ্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন এবং শরণার্থীদের পুনর্বাসনে গুরুত্বপূর্ণ অগ্রগতি সাধন করেন, কিন্তু কাজ পুরোপুরি শেষ করার আগেই তিনি ১৭৯৯ সালে মারা যান। তাঁর পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার।


title: নিউ ইয়র্ক (শহর)

text: ১৬২৪ সালে ওলন্দাজ প্রজাতন্ত্রের উপনিবেশ স্থাপনকারীরা নিউ ইয়র্কের বর্তমান লোয়ার ম্যানহাটন এলাকাটিতে একটি বাণিজ্যকুঠি স্থাপন করেন, ১৬২৬ সালে যার নাম দেওয়া হয় "নয়া আমস্টারডাম"। ১৬৬৪ সালে নয়া আমস্টারডাম ও তার আশেপাশের অঞ্চলটি ইংরেজদের দখলে চলে আসে। ইংল্যান্ডের রাজা ২য় চার্লস তাঁর ভাই ও ইয়র্কের ডিউক ২য় জেমসকে এই ভূমিগুলি দান করলে এলাকাটির নাম বদলে "নিউ ইয়র্ক" রাখা হয়। ১৭৮৫ থেকে ১৭৯০ সাল পর্যন্ত ৬ বছর নিউ ইয়র্ক মার্কিন যুক্তরাষ্ট্রের রাজধানী ছিল। ১৭৯০ সাল থেকেই এটি দেশটির বৃহত্তম শহর। ১৯শ শতকের শেষভাগে ও ২০ শতকের শুরুর দিকে বহু লক্ষ অভিবাসী নিউ ইয়র্ক বন্দরের মাধ্যমে মার্কিন যুক্তরাষ্ট্রে প্রবেশ করে। ২১শ শতকে এসে নিউ ইয়র্ক উদ্ভাবন ও শিল্পোদ্যোগ, সামাজিক সহনশীলতা, টেকসই পরিবেশ এবং স্বাধীনতা ও সাংস্কৃতিক বৈচিত্র্যের মত ক্ষেত্রগুলিতে বিশ্বের একটি শীর্ষস্থানীয় শহর।


title: কাউন্টি রুট ৫৭৪ (ইরি কাউন্টি, নিউ ইয়র্ক)

text: ১৯৩০ সালের দিকে সিআর ৫৭৪ এর অংশবিশেষ রাজ্য মহাসড়কের উপাধি পায়। ১৯৩১ সালে সিআর ৫৭৪ এর সম্পূর্ণঅংশ নিউ ইয়র্ক ষ্টেট রুট ৪২২-এ নামকরণ করা হয়। ১ এপ্রিল, ১৯৮০ তে এনওয়াই ৪২২ এর মালিকানা এবং রক্ষণাবেক্ষণ ক্ষমতা নিউ ইয়র্ক রাজ্য থেকে ইরি কাউন্টিতে স্থানান্তরিত হয় এবং ২৫ সেপ্টেম্বর, ১৯৮০ পর্যন্ত  আনুষ্ঠানিকভাবে এনওয়াই ৪২২ নামকরণ থাকে।


title: ডেলাওয়্যারের কাউণ্টিসমূহের তালিকা

text: ২০০০ সালের পর এ্যাপোকুইনিমিংক কাউণ্টির এক চতুর্থাংশ নিউ ক্যাসেল কাউণ্টির অন্তর্ভুক্ত করার জোরালো প্রস্তাব রাখা হয়েছিল। এই ব্যর্থ প্রচেষ্টার জন্য প্রেরণা ছিল অনুন্নত কৃষিজমির উপর ইউনিফায়েড ডেভেলপমেণ্ট কোড কর্তৃক আঞ্চলিক নিষেধাজ্ঞার অবসান ঘটানো। প্রস্তাবিত সীমানা সম্প্রসারিত হয়েছিল এ্যাপোকুইনিমিংক বিভাগ ছাড়িয়ে প্রস্তাবিত আসন হিসেবে মিডলটাউনসহ চেসাপীক এবং ডেলাওয়্যার ক্যানেলের দক্ষিণের সকল ভূমি অন্তর্ভুক্ত করে।


title: জাতিসংঘ সদর দপ্তর

text: জাতিসংঘ সদর দপ্তর যুক্তরাষ্ট্রের নিউ ইয়র্ক সিটিতে অবস্থিত একটি কমপ্লেক্স। ১৯৫২ সালে নির্মাণের পর থেকে এটি জাতিসংঘের দাপ্তরিক কার্যালয় হিসেবে ব্যবহৃত হয়ে আসছে। নিউ ইয়র্ক সিটির ম্যানহাটন বরোর টার্টল বে এলাকায় এটি অবস্থিত। এই কমপ্লেক্সের সামনে ইস্ট রিভার অবস্থিত। এর পশ্চিমে ফার্স্ট এভিনিউ, দক্ষিণে ইস্ট ফোর্টি সেকেন্ড স্ট্রিট, ইস্ট ফোর্টি এইটথ্ স্ট্রিট উত্তরে এবং পূর্বে ইস্ট রিভার অবস্থিত। টার্টল বে নামটি অনেক সময় জাতিসংঘের সদর দপ্তর বা পুরো জাতিসংঘকে বোঝাতে ব্যবহৃত হয়।


title: নেটফ্লিক্স

text: নেটফ্লিক্সের সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের লা গ্যাটস শহরের ১০০ উইনচেস্টার সার্কেলে অবস্থিত। এছাড়াও তাদের আরো কয়েকটি কার্যালয় রয়েছে, যেগুলো নেদারল্যান্ডস, ব্রাজিল, ইন্ডিয়া, জাপান এবং উত্তর কোরিয়া-তে অবস্থিত।


title: উত্তর-পূর্ব পার্বত্য বিশ্ববিদ্যালয়

text: এনইএইচএউ- এর দুটি একাডেমিক ক্যাম্পাস রয়েছে, একটি শিলংয়ের মকাইনরো-উমসিং এলাকায় এবং অন্যটি চন্দমারির তুরা তে। শিলং হল একাডেমিক এবং প্রশাসনিক বিভাগের সদর দপ্তর। প্রধান ক্যাম্পাসটি ১২২৫ একর এলাকা নিয়ে বিস্তৃত। এখানে জায়গা পেয়েছে ন্যাশনাল কাউন্সিল অব সায়েন্স যাদুঘর (এনসিএসএম), ইন্দিরা গান্ধী ন্যাশনাল ওপেন ইউনিভার্সিটি (আইজিএনওউ), ইন্ডিয়ান কাউন্সিল অফ সোশ্যাল সায়েন্স রিসার্চ (আইসিএসএসআর), স্পোর্টস অথরিটি অফ ইন্ডিয়া (এসএআই) এবং ইংলিশ ও ফরেন ল্যাঙ্গুয়েজেস ইউনিভার্সিটি (ইএফএলইউ)।


title: ফিন এয়ার

text:
২০১৩ সালে ফিন এয়ার এর নতুন দপ্তর চালু করে, যার নাম ছিল হাউস অব ট্রাভেল এন্ড ট্রান্সপোর্ট(অথবা এইচওটিটি)। এর পূর্বের প্রধান কার্যালয় ছিল হেলসিঙ্কি এয়ারপোর্ট এর গ্রাউন্ড ফ্লোরে। নতুন প্রধান অফিসের নির্মাণ কাজ ২০১১ সালে শুরু হয় এবং ২০১৩ সালের জুন মাসে যথাসময়ে শেষ হয়। পূর্বের প্রধান কার্যালয়টি ১৯৯৪ সাল পর্যন্ত ব্যবহৃত হয় এবং পরবর্তীতে হেলসিঙ্কি সিটি সেন্টারে এর নতুন কার্যালয় প্রতিষ্ঠা করা হয়।
নতুন কার্যালয়টি ৭০,০০০ বর্গ মিটার(৭,৫০,০০০ বর্গ ফুট) স্থান জুড়ে রয়েছে। এর মধ্যে ২২,৪০০ বর্গ মিটার(২,৪১,০০০ বর্গ ফুট) স্থান শুধুমাত্র অফিস কার্যক্রমের জন্য বরাদ্দ রয়েছে।
এয়ারলাইনটি এর প্রধান কেন্দ্রস্থল হেলসিঙ্কি হতে এশিয়া, ইউরোপ এবং উত্তর আমেরিকার ৩৭ টি দেশের ১১০টি গন্তব্যস্থলে এর বিমানসমূহ পরিচালনা করে থাকে।
২০১৫ সালের ২৫ সেপ্টেম্বর ফিন এয়ার ঘোষণা করে যে ক্রমবর্ধমান চাহিদার প্রতি লক্ষ্য রেখে এয়ারলাইনটি আমেরিকার শিকাগোতে এর ফ্লাইট সংখ্যা বাড়াবে। ২০১৬ সালের গ্রীষ্মে ফিন এয়ার ইউরোপে নতুন ৪টি শিডিউলকৃত রুট চালু করে। ২০১৬ সালের শেষের দিকে এয়ারলাইন্সটি ২০১৭ সালের গ্রীষ্মে নতুন কিছু গন্তব্যস্থলে তাদের বিমান পরিচালনার পরিকল্পনার কথা ব্যক্ত করে।


title: জাতিসংঘ সদর দপ্তর

text: জাতিসংঘের তিনটি অতিরিক্ত, সহায়ক ও আঞ্চলিক সদর দপ্তর রয়েছে। এগুলো জেনেভা, ভিয়েনা ও নাইরোবিতে অবস্থিত। এই দপ্তরগুলো জাতিসংঘকে তার নির্দেশনা প্রতিনিধিত্বকরণে, কূটনৈতিক কার্যক্রম বাস্তবায়নে ও কিছু অতিরাষ্ট্রিক সুবিধা লাভে সাহায্য করে। তবে নিউ ইয়র্কের জাতিসংঘ সদর দপ্তর কেবল জাতিসংঘের প্রধান ছয়টি অঙ্গসংগঠন ধারণ করে। এছাড়া জাতিসংঘের পনেরোটি বিশেষায়িত সংস্থার দপ্তরগুলো নিউ ইয়র্কের বাহিরে অন্যান্য দেশে অবস্থিত।


title: জাতিসংঘ

text: জাতিসংঘ বা রাষ্ট্রসঙ্ঘের সদর দপ্তর যুক্তরাষ্ট্রের নিউইয়র্ক শহরে অবস্থিত। এটি ১৬ একর জমিতে ১৯৪৯ হতে ১৯৫০ সালের মধ্যে নির্মাণ করা হয়। ভবনটি ইস্ট নদীর তীরে অবস্থিত। সদর দপ্তর স্থাপনের জমি কেনার জন্য জন ডি রকফেলার জুনিয়র ৮.৫ মিলিয়ন ডলার ব্যয় করেন। তিনি জাতিসংঘ বা রাষ্ট্রসঙ্ঘকে এই জমি দান করেন।


title: ম্যাজেস্টিক সেন্টার

text: দ্যা ম্যাজেস্টিক সেন্টার, হল জ্যাক ম্যানিং (মিনিং মিচেল ইন এ্যাসোসিয়েশন), কেন্দল ম্যকগ্রেইল (জেসম্যাক্স আর্কটেক্ট) নকশাকৃত এবং ১৯৯১ সালে সম্পূর্ণ করা ওয়েলিংটন, নিউজিল্যান্ড এর সবচেয়ে উচ্চতম ভবন। ১০০ উইলিস রাস্তার উপর অবস্থিত ভবনটি ১১৮ মিটার উচ্চ এবং ২৯ স্টোরেজ রয়েছে, যার ফলে এটা অকল্যান্ড মধ্যে এএসবি ব্যাংক সেন্টার বরাবর নিউজিল্যান্ড মধ্যে নবম সবচেয়ে উচ্চতম আকাশচুম্বী ভবনের মর্যাদা পেয়েছে। ভবনটি তার সমাপ্তির সময়ে দুই অন্যান্য কন্টেন্ডার (অকল্যান্ড এর মধ্যে এএনজেড সেন্টার ও এএসবি টাওয়ার) একই বছরে নির্মিত হচ্ছে যেটি দেশের তিনটি উচ্চতম ভবনগুলোর মধ্যে একটি। এটি প্রধানত অফিস হিসাবে ব্যবহৃত হয়।


title: ফার্স্ট হাওয়াইয়ান সেন্টার

text: ভবনটি বিশপ পার্কের কাছাকাছি শহরের কেন্দ্রস্থল হনলুলু মধ্যে ৯৯৯ বিশপ রাস্তায় অবস্থিত এবং ফাস্ট হাওয়াইয়ান সেন্টার এর ফার্স্ট হাওয়াইয়ান ব্যাংকের বিশ্বের কর্পোরেট সদর দপ্তর।


title: পেন্টাগন

text:
পেন্টাগন মার্কিন প্রতিরক্ষা বিভাগের সদরদপ্তর। এটি যুক্তরাষ্ট্রের ভার্জিনিয়া অঙ্গরাজ্যের আর্লিংটনে (৪৮ এন রোটারি রোড, আর্লিংটন, ভার্জেনিয়া ২২২১১ (মানচিত্র)) অবস্হিত। এর চিঠি লেখার ঠিকানা "ওয়াশিংটন, ডিসি ২০৩০১"। এর আকৃতি পঞ্চভুজাকৃতির বলে এরুপ নামকরণ করা হয়েছে। এটি বিশ্বের সবচেয়ে বড় অফিস ভবন।
পেন্টাগনের নির্মাণ কাজ শুরু হয় , ১১ সেপ্টেম্বর ,১৯৪১, আর শেষ হয় ১৫ জানুয়ারি,১৯৪৩। এর মোট জমির পরিমাণ ৫৮৩ একর। পাঁচ তলা ভবনটির রয়েছে পাঁচটি সমান বাহু, যার প্রতিটির দৈর্ঘ্য ২৮১ মিটার এবং উচ্চতা ২৪ মিটার। কেউ যদি ভবনটির নিচ থেকে সবগুলো করিডোর ঘুরে ৫ তলায় পৌঁছতে চায় তবে তাকে কম করে হলেও ২৭ কিলোমিটার পথ হাঁটতে হবে। এখানে মোট সিড়িপথ ১৩১ টি, এস্কেলেটর ১৯টি, এলিভেটর ১৩টি, বিশ্রাম কক্ষ ২৮৪টি এবং জানালা রয়েছে ৭৭৫৪ টি।


title: কোরিয়ান এয়ার

text: কোরিয়ান এ্যায়ার এর বৈশ্বিক প্রধান কার্যালয় দি কোরিয়ান এ্যায়ার অপারেশনস সেন্টার গোংহাই-ডং, গ্যাংসিও-গু সিউলে অবস্তিত। কোরিয়ান এ্যায়ার এটার অভ্যন্তরিন অফিস হিসাবে গিম্পো আন্তর্জাতিক এ্যায়ারপোর্টকে বেছে নিয়েছে যা সিউলে অবস্থিত। কোরিয়ান এ্যায়ারের কর্মচারীর সংখ্যা ১৬,৬২৩ জন (মার্চ ২০০৭ পর্যন্ত । উত্তর আমেরিকার ব্যবসা নিয়ন্ত্রনে জন্য সেখানকার সদর দপ্তর হিসাবে ওয়েস্টটেক, লস এঞ্জেল্স, যুক্তরাষ্ট এবং পরিবহন সেবার জন্য লস এঞ্জেল্স আন্তর্জাতিক এ্যায়ারপোর্ট , ওয়েস্টেস্টার, লসএ্ঞ্জেল্স ব্যবহার করেছে। কোরিয়ান এ্যায়ার সেবা ১১৪টি আন্তর্জাতিক গন্তব্য চলাচল করে ৫০ টি দেশে এবং ৬ টি মহাদেশে। এছাড়া ১৩টি অভ্যন্তরিন পথে দক্ষিণ কোরিয়ার ভেতরে চলাচল করে।


title: ডেলাওয়্যারের কাউণ্টিসমূহের তালিকা

text: যুক্তরাষ্ট্রের অঙ্গরাজ্য ডেলাওয়্যারের অধীনে শুধুমাত্র তিনটি কাউণ্টি আছে যা যুক্তরাষ্ট্রের যেকোন স্টেটের অধীনে সর্বনিম্নসংখ্যক কাউণ্টি। সেগুলো হলঃ নিউ ক্যাসল, কেণ্ট এবং সাসেক্স। কাউণ্টিগুলোর সীমানা পূর্ববর্তী জেলাসমূহের পশ্চাতদিক থেকে শুরু হয়েছে। কাউণ্টিগুলোর আইন প্রণয়নকারী সংস্থাসমূহের ক্ষমতা আঞ্চলিকতা এবং উন্নয়নমূলক বিষয়ের মধ্যে সীমাবদ্ধ।


title: ডেলাওয়্যারের কাউণ্টিসমূহের তালিকা

text: ১৬৬৪ সালে ইংরেজদের বিজয়ের পর, ডেলাওয়্যার নদীর এবং ডেলাওয়্যার উপসাগরের পশ্চিম প্রান্তের সমস্ত জমি নিউ ইয়র্ক উপনিবেশের অংশ হিসেবে পরিচালিত হয় এবং নিউ ক্যাসলের শহর থেকে নিয়ন্ত্রিত হয়।  ১৬৭৩ সালে ডাচদের দ্বারা উপনিবেশের সংক্ষিপ্ত প্রতিগ্রহণের সময় পার্শ্ববর্তী উঁচু এলাকা এবং হোরকীলের চতুর্দিকে অতিরিক্ত জেলা আদালত তৈরি করা হয়েছিল। পরবর্তীটি হুর্নকীল নামেও পরিচিত ছিল এবং এখন লুইসের একটি শহর। নিউ ক্যাসেলে আদালতটি উপনিবেশের কেন্দ্রীয় অংশের সাথে স্থিত ছিল। আদালতের অধিক্ষেত্র এলাকা নিউ ক্যাসেল কাউণ্টিতে পরিণত হয়েছিল এবং ১৮৮১ সাল পর্যন্ত কাউণ্টি আসন নিউ ক্যাসেলের অন্তর্ভুক্ত ছিল যখন এটিকে উইলমিংটনের স্থানান্তরিত করা হয়। ১৬৮০ সালে হোরকীল জেলা ডিএল কাউণ্টি এবং সেইণ্ট জোনস কাউণ্টিতে বিভক্ত করা হয়। এই বিভক্তির পর লুইস ডিএলের কাউণ্টি আসনে পরিণত হয় যেটা পরবর্তীতে সাসেক্স কাউণ্টি হিসেবে নামকরণ করা হয়। আপল্যাণ্ডের নিউ সুইডেন নিষ্পত্তির পর সাবেক আপল্যাণ্ড জেলার নামকরণ করা হয় এবং ১৬৮২ সালে চেস্টার কাউণ্টি নামে পুনরায় নামকরণ করা হয়। চেস্টার কাউণ্টি এখন পেন্সিলভানিয়ার বর্তমান সীমানার মধ্যে অবস্থিত।


title: উত্তর আমেরিকা

text: মহাদেশটির সর্ববৃহৎ দেশ কানাডা এবং যুক্তরাষ্ট্রের রয়েছে সুনির্দিষ্ট অঞ্চল। যেমন কানাডার অঞ্চলগুলো হলো ব্রিটিশ কলম্বিয়া কোস্ট, কানাডিয়ান প্রেইরি, মধ্য কানাডা, আটলান্টিক কানাডা এবং উত্তর কানাডা। এই অঞ্চল গুলোর আবার কিছু উপাঞ্চল আছে। তেমনি ইউএস পরিসংখ্যান ব্যুরো মতে যুক্তরাষ্ট্রের অঞ্চলগুলো হলো: নিউ ইংল্যান্ড, মিড-আটলান্টিক, ইস্ট নর্থ সেন্ট্রাল স্টেস্টস্, ওয়েস্ট নর্থ সেন্ট্রাল স্টেস্টস্, সাউথ আটলান্টিক স্টেস্টস্, ই্স্ট সাউথ সেন্ট্রাল স্টেস্টস্, ওয়েস্ট সাউথ সেন্ট্রাল স্টেস্টস্, মাউন্টেইন স্টেস্টস্ এবং প্যাসিফিক স্টেস্টস্। দেশ দুটির মধ্যবর্তি অঞ্চলটি হলো গ্রেট লেক রিজিওন। প্যাসিফিক নর্থওয়েস্ট এবং গ্রেট লেক মেগারিজিওন এর মধ্যর্বতি মেগাপলিস গুলো মূলত কানাডা এবং যুক্তরাষ্ট্র উভয় দেশ নিয়েই গড়ে উঠেছে।


title: গ্রেট প্লেইনস

text: গ্রেট প্লেইন্‌স () মার্কিন যুক্তরাষ্ট্র ও কানাডার রকি পর্বতমালার পূর্বপাশে অবস্থিত বিশাল প্রেইরি ও স্টেপ সমভূমি। সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।


title: কানাডার প্রদেশ ও অধীনস্থ অঞ্চলসমূহ

text: কানাডার প্রদেশগুলি এবং অঞ্চলগুলি কানাডীয় সংবিধানের কর্তৃত্বের অধীনে কানাডিয়ান ভৌগোলিক এলাকার মধ্যে উপ-জাতীয় শাসনের প্রসারের জন্য দায়ী প্রশাসনিক বিভাগ। ১৮৬৭ সালে কানাডীয় কনফেডারেশন, ব্রিটিশ উত্তর আমেরিকার তিনটি প্রদেশ-নিউ ব্রান্সউইক, নোভা স্কোশিয়া এবং কানাডায় প্রদেশ (যা কনফেডারেশনের উপর ভিত্তি করে, অন্টারিও এবং কেবেকে ভাগ করা হয়েছিল) - একটি ফেডারেশনের উপনিবেশ গঠনের জন্য সংঘবদ্ধ ছিল ছিল, যা শেষ পর্যন্ত একটি সার্বভৌম দেশ হয়ে ওঠে পরবর্তী শতাব্দীতে। এর ইতিহাসে, কানাডার আন্তর্জাতিক সীমানা বহুবার পরিবর্তিত হয়েছে, এবং দেশটি মূল চার প্রদেশ থেকে বর্তমান দশটি প্রাদেশিক অঞ্চল এবং তিনটি অঞ্চল-এ বেড়েছে। দশটি প্রদেশ আলবার্তা, ব্রিটিশ কলাম্বিয়া, মনিটোবা, নিউ ব্রুনসউইক, নিউফাউন্ডল্যান্ড এবং ল্যাব্রাডার, নোভা স্কশিয়া, অন্টারিও, প্রিন্স এডওয়ার্ড দ্বীপ, কেবেক, এবং সাসকাচুয়ান। বেশ কয়েকটি প্রদেশ ছিল প্রাক্তন ব্রিটিশ উপনিবেশের অর্ন্তভুক্ত এবং কেবেক প্রাথমিকভাবে একটি ফরাসি উপনিবেশ ছিল, অন্যরা কানাডা বৃদ্ধির সাথে সাথে যোগ হয়েছে। তিনটি অঞ্চল উত্তর-পূর্বাঞ্চলীয় রাজ্য, নুনাভাট এবং য়ুকন, যা পূর্ব ব্রিটিশ উত্তর আমেরিকার বাকি অংশের শাসন করে। একসাথে, প্রদেশ ও অঞ্চলগুলো নিয়ে আয়তনের ভিত্তিতে এটি বিশ্বের দ্বিতীয় বৃহত্তম দেশ।


title: নিউজিল্যান্ড

text: নিউজিল্যান্ড (ইংরেজি New Zealand "নিউ যীল্যান্ড", মাওরি Aotearoa "আওটেয়ারোয়া") ওশেনিয়ার একটি দ্বীপ রাষ্ট্র। এটি অস্ট্রেলিয়ার দক্ষিণ-পূর্ব দিকে অবস্থিত। এর রাজধানীর নাম ওয়েলিংটন। নিউজিল্যান্ড অসংখ্য ক্ষুদ্র দ্বীপের সমন্বয়ে গঠিত। তবে এদের মধ্যে সবচেয়ে উল্লেখযোগ্য হল স্টুয়ার্ট দ্বীপ এবং চাথাম দ্বীপ। নিউজিল্যান্ডের আদিম অধিবাসীদের ভাষা হল মাওরি। নিউজিল্যান্ড ভৌগোলিকভাবে বিচ্ছিন্ন একটি দেশ। এটি অস্ট্রেলিয়ার প্রায় ২০০০ কিলোমিটার দক্ষিণ-পূর্ব দিকে তাসমান সাগরে মধ্যে অবস্থিত। ফিজি, টোঙ্গা এবং নুভেল কালেদোনি হল নিউজিল্যান্ডের প্রতিবেশি রাষ্ট্র। এদেশের পরিবেশ এবং প্রাণীকুল বৈচিত্রময়। মনুষ্যবসতি প্রতিষ্ঠার পূর্বে এখানে প্রচুর স্থানীয় পাখি ছিল যার মধ্যে অনেক প্রজাতিই জনসংখ্যা বৃদ্ধির সাথে সাথে ক্রমান্বয়ে বিলুপ্ত হয়ে গেছে।


title: কেবেক

text: কেবেক () উত্তর আমেরিকা মহাদেশের রাষ্ট্র কানাডার পূর্বভাগে অবস্থিত দেশটির বৃহত্তম প্রদেশ। এটি কানাডার মোট আয়তনের প্রায় এক-ষষ্ঠাংশের উপর অবস্থিত। জনসংখ্যার বিচারে ৮০ লক্ষেরও বেশি অধিবাসীবিশিষ্ট কেবেক প্রদেশটি অন্টারিও প্রদেশের পরে কানাডার ২য় সর্বোচ্চ জনবহুল প্রদেশ। প্রদেশটির উত্তর সীমানায় হাডসন প্রণালী ও উনগাভা উপসাগর, পূর্ব সীমানায় কানাডার নিউফাউন্ডল্যান্ড ও ল্যাব্রাডর প্রদেশ, দক্ষিণ-পূর্বে সেন্ট লরেন্স উপসাগর, কানাডার নিউ ব্রান্সউইক প্রদেশ ও মার্কিন অঙ্গরাজ্য মেইন, দক্ষিণ সীমানায় নিউ ইয়র্ক, ভার্মন্ট ও নিউ হ্যাম্পশায়ার মার্কিন অঙ্গরাজ্যসমূহ এবং পশ্চিম সীমানায় কানাডার অন্টারিও প্রদেশ, জেমস উপসাগর এবং হাডসন উপসাগর। ভূদৃশ্যাবলি ও স্থাপত্যের বৈচিত্র্য ও জাঁকজমকের জন্য কেবেককে "লা বেল প্রোভাঁস" (La belle province, "সুন্দর প্রদেশ") ডাকনাম দেওয়া হয়েছে।


title: খেয়া

text: কানাডাতে রয়েছে বেশ কিছু সুপিরিয় জল বা সাধু জলের হ্রদ। ফলে এই হ্রদ ও হ্রদ থেকে উৎপন্ন নদী গুলিতে ফেরী বা খেয়া চলাচল করে। কানাডার ও মার্কিন যুক্তরাষ্ট্রের সীমান্তে অবস্থিত পঞ্চ হ্রদ। এই হ্রদে খেয়া পরিসেবা রয়েছে। তবে উত্তর আমেরিকার মধ্যে সবচেয়ে উল্লেখ যোগ্য খেয়া রয়েছে [[নিউ ইয়াক]] শহরে। এই শহরের ম্যানহাটান ও [[স্টেইন দ্বীপ|স্টেইন আইল্যান্ড]] এর মধ্যে। এই শহরে [[হাডসন নদী]]তে খেয়া চলাচল করে। নিউ জর্জিয়া শহরেও খেয়া বা ফেরী ব্যবস্থা রয়েছে।


title: কুইন্সল্যান্ড

text: কুইন্সল্যান্ড () অস্ট্রেলিয়ার কমনওয়েলথের দ্বিতীয় বৃহত্তম এবং তৃতীয় সবচেয়ে জনবহুল রাষ্ট্র। যেটি দেশের উত্তর-পূর্বাঞ্চলে অবস্থিত। এর পশ্চিমে , দক্ষিণ-পশ্চিমে ও দক্ষিণের সীমানায় যথাক্রমে উত্তর টেরিটরি, দক্ষিণ অস্ট্রেলিয়া ও নিউ সাউথ ওয়েলস । পূর্ব সীমাস্ত কুইন্সল্যান্ড কোরাল সাগর এবং প্রশান্ত মহাসাগর দ্বারা বেষ্টিত। কুইন্সল্যান্ডের জনসংখ্যা ৪,৭৫০,৫০০ । এর আয়তন ১,৮৫২.৬৪২ কিলোমিটার।


title: নিউ ক্যালিডোনিয়া

text: নিউ ক্যালিডোনিয়া (ফরাসি: সরকারিভাবে: "Nouvelle-Calédonie"; কথ্যভাবে: "(la) Calédonie"; জনপ্রিয় ডাকনাম: "(le) Caillou") হচ্ছে ওশেনিয়া অঞ্চলে অবস্থিত ফ্রান্স নিয়ন্ত্রিত একটি রাষ্ট্র। প্রশান্ত মহাসাগরের দক্ষিণ-পশ্চিম অংশের মেলানিশিয়া অংশরের উপঅঞ্চলে এর অবস্থান। এটি বেশ কিছু ছোট ছোট দ্বীপের সমন্বয়ে গঠিত। এটির মূল দ্বীপগুলো মধ্যে আছে "গ্র্যান্দে তেরা" ও লয়ালটি দ্বীপপুঞ্জ। সব মিলিয়ে এর আয়তন তাইওয়ানের অর্ধেক। এর আয়তন ১৮,৫৭৫.৫ বর্গ কিলোমিটার (৭,১৭২ বর্গমাইল)। ২০০৯ সালের জানুয়ারি মাসের আনুমানিক পরিসংখ্যান অনুযায়ী এর জনসংখ্যা প্রায় ১,৪৯,০০০। ন্যুমিয়া হচ্ছে দেশটির রাজধানী ও সবচেয়ে বড় শহর হচ্ছে। দেশটির আঞ্চলিক মুদ্রার নাম সিএফপি ফ্র্যাংক।


title: জেমস ক্যাগনি

text: ১৯৩৮ সালে ক্যাগনি "অ্যাঞ্জেলস্ উইথ ডার্টি ফেসেস" ছবিতে রকি সুলিভান চরিত্রে অভিনয় করে তাঁর প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ১৯৪২ সালে তিনি "ইয়াঙ্কি ডুডল ড্যান্ডি" ছবিতে জর্জ এম. কোহ্যান চরিত্রে তাঁর উদ্যমী কাজের জন্য অস্কার লাভ করেন। তিনি ১৯৫৫ সালের "লাভ মি অর লিভ মি" ছবিতে অভিনয়ের জন্য তৃতীয়বার অস্কারের জন্য মনোনীত হন। ১৯৬১ সালে ক্যাগনি তাঁর পরিবারকে সময় দেওয়ার জন্য অভিনয় ও নৃত্য থেকে অবসর নেন। ২০ বছর পর স্ট্রোক থেকে বাঁচার পর "র‍্যাগটাইম" (১৯৮১) ছবিতে কাজ করেন। তিনি ১৯৪২ সাল থেকে দুই বছর স্ক্রিন অ্যাক্টরস গিল্ডের সভাপতির দায়িত্ব পালন করেন।


title: এমা টমসন

text: ১৯৯২ সালে টমসন "হাওয়ার্ড এন্ড" ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। ১৯৯৩ সালে "দ্য রিমেইনস অব দ্য ডে" ছবিতে অভিনয়ের জন্য শ্রেষ্ঠ অভিনেত্রী এবং "ইন দ্য নেম অব দ্য ফাদার" ছবিতে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৯৫ সালে টমসন "সেন্স অ্যান্ড সেন্সিবিলিটি" ছবির চিত্রনাট্য রচনা করেন এবং এতে শ্রেষ্ঠাংশে অভিনয় করেন। এই ছবির জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার ও শ্রেষ্ঠ অভিনেত্রী বিভাগে বাফটা পুরস্কার লাভ করেন। তাঁর অন্যান্য উল্লেখযোগ্য চলচ্চিত্র ও টেলিভিশন নাটকগুলোর মধ্যে রয়েছে "দ্য হ্যারি পটার চলচ্চিত্র ধারাবাহিক", "উইট" (২০০১), "লাভ অ্যাকচুয়ালি" (২০০৩), "অ্যাঞ্জেলস ইন আমেরিকা" (২০০৩), "ন্যানি ম্যাকফে" (২০০৫), "স্ট্রেঞ্জার দ্যান ফিকশন" (২০০৬), "লাস্ট চান্স হার্ভি" (২০০৮), "মেন ইন ব্ল্যাক থ্রি" (২০১২), "ব্রেভ" (২০১২), এবং "বিউটি অ্যান্ড দ্য বিস্ট" (২০১৭)। ২০১৩ সালে তিনি "সেভিং মিস্টার ব্যাংকস" চলচ্চিত্রে অভিনয় করে প্রশংসিত হন এবং কয়েকটি পুরস্কারের মনোনয়ন লাভ করেন।


title: ১ম একাডেমি পুরস্কার

text: অনুষ্ঠানে ১২টি বিভাগে একাডেমি পুরস্কার (বর্তমানে অস্কার নামে পরিচিত) প্রদান করা হয়। এর তিন মাস পূর্বে বিজয়ীদের নাম ঘোষণা করা হয়। কয়েকজন মনোনীতদের, যেমন রাফ হ্যামারাস ও নুজেন্ট স্লটার, কোন নির্দিষ্ট ছবির নাম উল্লেখ করা হয় নি। এ বছর তিনজন পুরস্কার গ্রহীতা একটি বিভাগে একাধিক চলচ্চিত্রের জন্য পুরস্কৃত হন। এমিল জেনিংস "দ্য লাস্ট কমান্ড" ও "দ্য ওয়ে অফ অল ফ্লেশ" চলচ্চিত্রের জন্য শ্রেষ্ঠ অভিনেতা বিভাগে, জ্যানেট গেনর – "সেভেন্থ হেভেন", "স্ট্রীট অ্যাঞ্জেল" ও "" চলচ্চিত্রের জন্য শ্রেষ্ঠ অভিনেত্রী বিভাগে এবং "দ্য ডাভ" ও "টেম্পেস্ট" চলচ্চিত্রের জন্য উইলিয়াম ক্যামেরন মেঞ্জিস শ্রেষ্ঠ শিল্প নির্দেশনা বিভাগে পুরস্কার লাভ করেন। চার্লি চ্যাপলিন ও ওয়ার্নার ব্রস. একাডেমি সম্মানসূচক পুরস্কার লাভ করেন।


title: রবার্ট ডি নিরো

text: প্রতিভাবান পরিচালক মার্টিন স্করসির সাথে তাঁর দীর্ঘদিনের বিভিন্ন কাজের মাধ্যমে ১৯৮০ সালে নির্মিত রেজিং বুল সিনেমায় জ্যাক লামোটা নামক চরিত্র রূপায়নের জন্য সেরা অভিনেতা হিসেবে একাডেমি পুরস্কার পান। তিনি স্করসেসের পরিচালিত মনোস্তাত্ত্বিক রোমাঞ্চ কাহিনিভিত্তিক সিনেমা ট্যাক্সি ড্রাইভার (১৯৭৬) এবং কেপ ফিয়ার (১৯৯১) সিনেমায় অভিনয়ের সুবাদে একাডেমি পুরষ্কারের জন্য মনোনয়ণ পেয়েছিলেন। একাডেমি পুরষ্কারের জন্য তাকে আরো মনোনয়ন দেয়া হয় মাইকেল কিমিনো'র ভিয়েতনাম যুদ্ধ সম্পর্কিত সিনেমা দ্য ডিয়ার হান্টার (১৯৭৮), পেনি মার্শাল পরিচালিত অ্যায়োকেনিং (১৯৯০) এবং ডেভিড ও'রাসেলের রোমান্টিক কৌতুক-নাট্য সিলভার লাইনিংস প্লেবুক (২০১২) সিনেমার জন্য। গুডফেলাস (১৯৯০) নামক চলচ্চিত্রে জিমি কনওয়ে চরিত্রটি রূপায়নের জন্য ১৯৯০ সালে বাফটা পুরষ্কারের জন্য মনোনয়ন লাভ করেন। তিনি গোল্ডেন গ্লোব পুরষ্কার সেরা অভিনেতা - মোশন পিকচার মিউজিক্যাল বা কৌতুক বিষয়ে চারবার মনোনয়ন লাভ করেন মিউজিক্যাল নাট্য নিউ ইয়র্ক, নিউ ইয়র্ক (১৯৭৭), গ্যাংষ্টার কৌতুক এ্যানালাইজ দিস (১৯৯৯), মিডনাইট রান (১৯৮৮) এবং মিট দ্য পেরেন্টস (২০০০) সিনেমার জন্য। তিনি একই সাথে সিনেমা পরিচালনা ও অভিনয় করেছেন যেমন অপরাধমূলক নাট্য এ ব্রংস টেল (১৯৯৩) এবং গুপ্তচর বিষয়ক সিনেমা দ্য গুড শেপার্ড (২০০৬)। ডি নিরো ২০০৩ সালে এএফআই আজীবন সম্মাননা পুরষ্কার লাভ করেন এবং গোল্ডেন গ্লোব সিসিল বি. ডিমিলি পুরষ্কার লাভ করেন ২০১০ সালে।


title: সিমন সিনিয়রে

text: ১৯৬০-এর দশকে তিনি "শিপ অব ফুলস্" (১৯৬৫) চলচ্চিত্রের জন্য তিনি পুনরায় শ্রেষ্ঠ অভিনেত্রী বিভাগে একাডেমি, বাফটা ও গোল্ডেন গ্লোব পুরস্কারের মনোনয়ন লাভ করেন। তার আরও দুটি বাফটা পুরস্কারের মনোনয়ন আসে "ডেডলি অ্যাফেয়ার" (১৯৬৬) এবং "গেমস" (১৯৬৭) চলচ্চিত্রের জন্য। তার একটি এমি পুরস্কার আসে "বব হোপ প্রেজেন্টস দ্য ক্রিসলার থিয়েটার" (১৯৬৬) টেলিভিশন নাটকে অভিনয়ের জন্য। ১৯৭০-এর দশকে "ল্য চাট" (১৯৭১) ছবিতে অভিনয়ের জন্য তিনি ২১তম বার্লিনেলে শ্রেষ্ঠ অভিনেত্রী বিভাগে রৌপ্য ভল্লুক এবং "মাদাম রোজা" ছবিতে অভিনয়ের জন্য ভেনিস চলচ্চিত্র উৎসবে শ্রেষ্ঠ অভিনেত্রী বিভাগে দাভিদ দি দোনাতেল্লো ও শ্রেষ্ঠ অভিনেত্রী বিভাগে সেজার পুরস্কার লাভ করেন। এছাড়া তিনি "লেতুইল দ্যু নর্দ" (১৯৮২) ছবিতে অভিনয়ের জন্য অপর একটি সেজার পুরস্কারের মনোনয়ন লাভ করেন।


title: জেমস ক্যামেরন

text: জেমস ফ্রান্সিস ক্যামেরন (জন্ম: ১৬ই আগস্ট, ১৯৫৪) একাডেমি পুরস্কার বিজয়ী কানাডীয়-মার্কিন চলচ্চিত্র পরিচালক, প্রযোজক ও চিত্রনাট্য লেখক। মূলত অ্যাকশনধর্মী ও বৈজ্ঞানিক কল্পকাহিনীমূলক চলচ্চিত্র নির্মাণের জন্য তিনি বিখ্যাত। এ ধরনের ছবিগুলোতে তাঁর উদ্ভাবনী শক্তির পরিচয় পাওয়া যায়। একই সাথে সেগুলোর ব্যবসায়িক সফলতাও লক্ষণীয়। তার চলচ্চিত্র নির্মাণের মুখ্য বিষয়বস্তু হল মানুষের সাথে প্রযুক্তির সম্পর্ক। ক্যামেরন "টাইটানিক" ছবিটি রচনা, পরিচালনা ও সম্পাদনা করেছেন। ১১টি বিষয়শ্রেণীতে অস্কার জয়ের পাশাপাশি এই ছবিটি বিশ্বব্যাপী বিপুল আয় করেছিল। মুদ্রাস্ফীতি বাদ দিলে এটিই পৃথিবীর সবচেয়ে বেশি আয় করা চলচ্চিত্র। এর মোট আয়ের পরিমাণ ছিল ১.৮ বিলিয়ন মার্কিন ডলার।


title: দ্য শশাঙ্ক রিডেম্পশন

text: চলচ্চিত্রটি ১৯৯৪ সালে ৬৭তম একাডেমি পুরস্কারে সাতটি বিভাগে মনোনয়ন লাভ করে, যা স্টিফেন কিংয়ের কাজ অবলম্বনে নির্মিত কোন চলচ্চিত্রের মধ্যে সর্বোচ্চ, কিন্তু কোন বিভাগে পুরস্কার লাভ করে নি। এছাড়া ছবিটি ৫২তম গোল্ডেন গ্লোব পুরস্কারে দুটি মনোনয়ন লাভ করে; রবিন্স ও ফ্রিম্যান স্ক্রিন অ্যাক্টরস গিল্ড পুরস্কারে প্রধান অভিনেতার ভূমিকায় অনন্য অভিনয়ের পুরস্কারের জন্য মনোনয়ন লাভ করেন; ড্যারাবন্ট ডিরেক্টরস গিল্ড অব আমেরিকা পুরস্কারে শ্রেষ্ঠ পরিচালক বিভাগে মনোনয়ন লাভ করে; এবং চিত্রগ্রাহক রজার ডিকিন্স আমেরিকান সোসাইটি অব সিনেম্যাটোগ্রাফার্স পুরস্কারে চিত্রগ্রহণে অনন্য অবদানের জন্য পুরস্কার লাভ করেন।


title: ক্যাথরিন বিগেলো

text: বিগেলো ১৯৮৯ সালে পরিচালক জেমস ক্যামেরনকে বিয়ে করেন। ১৯৯১ সালে তাদের বিবাহ বিচ্ছেদ হয়। তিনি এবং ক্যামেরন দুজনেই ২০০৯ সালে শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন, এবং বিগেলো পুরস্কার জয় করেন।


title: গ্লোরিয়া স্টুয়ার্ট

text: স্টুয়ার্ট জেমস ক্যামেরন পরিচালিত "টাইটানিক" ছবিতে ১০১ বছর বয়সী রোজ ডসন কালভার্ট চরিত্রে অভিনয় দিয়ে প্রসিদ্ধি লাভ করেন। তার এই কাজের জন্য তিনি শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড পুরস্কার লাভ করেন এবং একাডেমি পুরস্কারের মনোনয়ন লাভ করেন। তার অভিনীত শেষ চলচ্চিত্র হল ভিম ভেন্ডাস পরিচালিত "ল্যান্ড অব প্লেন্টি" (২০০৪)। তিনি ২০১০ সালে ১০০ বছর বয়সে মারা যান।


title: শার্লি ম্যাকলেইন

text: ছয়বার একাডেমি পুরস্কারে মনোনীত ম্যাকলেইন প্রামাণ্যচিত্র "দ্য আদার হাফ অব দ্য স্কাই: আ চায়না মেমোইর" (১৯৭৫) পরিচালনার জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কারের মনোনয়ন লাভ করেন এবং "সাম কেম রানিং" (১৯৫৮), "দি অ্যাপার্টমেন্ট" (১৯৬০), "ইর্মা লা দুশ" (১৯৬৩) ও "দ্য টার্নিং পয়েন্ট" (১৯৭৭) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন ও "টার্মস অব এনডিয়ারমেন্ট" চলচ্চিত্রের জন্য শ্রেষ্ঠ অভিনেত্রী বিভাগে অস্কার লাভ করেন। তিনি "আস্ক অ্যানি গার্ল" (১৯৫৯) ও "দি অ্যাপার্টমেন্ট" (১৯৬০) চলচ্চিত্রের জন্য দুইবার শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন, এবং বিশেষ টিভি অনুষ্ঠান "জিপসি ইন মাই সোল"-এর জন্য একটি এমি পুরস্কার লাভ করেন। এছাড়া তিনি পাঁচটি প্রতিযোগিতামূলক গোল্ডেন গ্লোব পুরস্কার লাভ করেন এবং ১৯৮৮ সালে তাকে গোল্ডেন গ্লোব সেসিল বি. ডামিল পুরস্কার প্রদান করা হয়।


title: কেপলার-৬

text: কেপলার-৬ হল একটি নক্ষত্র যার ভর আনুমানিক ১.২০৯ M অথবা সূর্য ভরের পাঁচ-চতুর্থাংশ। এছাড়াও এটি সূর্যের চেয়ে বড় এবং এর ব্যাসার্ধ ১.৩৯১ R বা সূর্যের সাত-পঞ্চমাংশ। তারকাটির বয়স আনুমানিক ৩.৮ বিলিয়ন বছর এবং এটির কার্যকরি তাপমাত্রা হল ৫৬৪৭ K (৯,৭০৫ °F)। সূর্যের তাপমাত্রা ৫৭৭৮ k যা তুলনামূলকভাবে কেপলার-৬ এর চেয়ে সামান্য বেশি। কেপলার-৬ এর ধাতবতা [Fe/H] = +০.৩৪, এটি সূর্যের চেয়ে ২.২ গুন বেশি ধাতুবহুল । সাধারনত ধাতু সমৃদ্ধ নক্ষত্র গ্রহমণ্ডল এবং গ্রহ তৈরিতে সহায়ক ।


title: কেপলার-১১ডি

text: কেপলার-১১ সিগনাস নক্ষত্রপুঞ্জে অবস্থিত একটি জি-টাইপ নক্ষত্র. যার ভর ০.৯৫ Msun এবং এর পরিধি ১.১ Rsun.,ধাতবতা = ০, এর পৃষ্ঠের তাপমাত্রা ৫৬৮০ (± ১০০) কেলভিন, কেপলার-১১ এর ভর প্রায় সূর্যের সমান (সূর্যের ৯৫%)  এবং পরিধি (সূর্যের ১১০%) এবং আয়রন এর মাত্রা প্রায় সূর্যের মতই। ধাতবতা গ্রহ মণ্ডলের মধ্যে একটি গুরুত্বপূর্ণ ভূমিকা পালন করে এবং নক্ষত্রের কাছাকাছি গ্রহ তৈরি হবার সম্ভাবনা বেশি থাকে। ধাতু সমৃদ্ধ গ্যাস মেঘ অস্থির কোরকে মহাকর্ষীয়ভাবে আদর্শ মাপে জমাট বদ্ধ হতে সাহায্য করে যদিও আদিম গ্যাস তখনও সিস্টেমে বিদ্যমান, গ্যাস দৈত্যদের এইরকম পরিস্থিতিতে গঠিত হবার প্রবনতা থাকে।। এটি সূর্যের চেয়ে সামান্য শীতল। যাইহোক, এটি সূর্য চেয়ে অনেক পুরোনো, প্রায় আট বিলিয়ন ( ±২) বছর বয়সী হতে পারে বলে অনুমান করা হয়।  কেপলার-১১ নক্ষত্রটি কেপলার-১১ডি ছাড়াও আরো পাঁচটি গ্রহের মাতৃ নক্ষত্রঃ কেপলার-১১বি, কেপলার-১১সি, কেপলার-১১ই, কেপলার-১১এফ, এবং কেপলার-১১জি। প্রথম পাঁচটি গ্রহগুলোর কক্ষপথ খুব সহজেই বুধ গ্রহের কক্ষপথে এটে যাবে, শুধু কেপলার-১১জি গ্রহটাই ভেতরের গ্রহ গুলোর চেয়ে বেশি দূরত্ব থেকে কেপলার-১১ নক্ষত্রটিকে পরিক্রমন করে থাকে।.


title: কেপলার-১১সি

text: কেপলার-১১সি  একটি বহির্গ্রহ যা সূর্য সদৃশ নক্ষত্র কেপলার-১১ এর কক্ষপথে কেপলার মহাকাশযান কর্তৃক আবিষ্কৃত হয়েছে, কেপলার একটি নাসার টেলিস্কোপ যা পৃথিবী সদৃশ গ্রহ খোঁজার জন্য ব্যবহৃত হয়। এটি তার নক্ষত্রের দ্বিতীয় গ্রহ এবং পাতলা হাইড্রোজেন-হিলিয়ামের আবহাওয়া নিয়ে প্রায় একটি মহাসাগরীয় গ্রহ।  কেপলার-১১সি , কেপলার-১১ নক্ষত্রকে প্রতি ১০ দিনে একবার প্রদক্ষিন করে এবং এর আনুমানিক ঘনত্ব বিশুদ্ধ পানির প্রায় দ্বিগুণ।এর ভর পৃথিবীর তুলনায় প্রায় তেরগুন এবং এর ব্যাসার্ধ পৃথিবীর প্রায় তিনগুন। কেপলার-১১সি আরো পাঁচটি গ্রহ সহ, প্রথম আবিষ্কৃত গ্রহমণ্ডল যার তিনের অধিক পরিক্রমণকারী গ্রহ রয়েছে।  তারকা মন্ডলটি এখন পর্যন্ত আবিষ্কৃত সবচেয়ে ঘন সন্নিবেশিত ও সমতল মন্ডল। কেপলার-১১সি, কেপলার-১১ এর অন্যান্য গ্রহ সহ ২রা ফেব্রুয়ারি,২০১১ সালে আবিস্কারের ঘোষণা দেয়া হয়, এবং একদিন পর নেচার পত্রিকায় প্রকাশিত হয়।


title: কেপলার-১১বি

text: কেপলার-১১ একটি সূর্য সদৃশ নক্ষত্র যা সিগনাস নক্ষত্রপুঞ্জে অবস্থিত,যার ভর ০.৯৫ (± ০.১) M এবং এর পরিধি ১.১ (± ০.১) R. অন্য কথায়, কেপলার-১১ সূর্যের তুলনায় প্রায় ৫% কম ভর বিশিষ্ট এবং ১০% বেশী বিস্তৃত। নক্ষত্রটির ধাতবতা হচ্ছে ০ (± ০.১), যার অর্থ  তারকাটিতে আয়রন (এবং, সম্ভবতঃ, অন্যান্য উপাদানের) এর মাত্রা প্রায় সূর্যের মতই, ধাতবতা গ্রহ মণ্ডলের মধ্যে একটি গুরুত্বপূর্ণ ভূমিকা পালন করে, এবং উচ্চ ধাতবতা সম্পন্ন নক্ষত্রের কাছাকাছি গ্রহ থাকার সম্ভাবনা বেশি থাকে। এর কারণ সম্ভবত, উচ্চ ধাতবতা এই গ্যাসীয় দৈত্যকে দ্রুত গ্রহ নির্মাণ এর জন্য প্রচুর উপাদান প্রদান করে থাকে।অথবা উচ্চ ধাতবতা গ্রহদের কে মাতৃ নক্ষত্র হতে বিচ্ছিন্ন করে দেয়, গ্রহকে সনাক্ত করা সহজ হয়।  নক্ষত্রটির কক্ষপথে আবিষ্কৃত আরও পাঁচটি গ্রহ রয়েছে: কেপলার-১১সি, কেপলার-১১ডি, কেপলার-১১ই, কেপলার-১১এফ, এবং কেপলার-১১জি। প্রথম পাঁচটি গ্রহগুলোর কক্ষপথ খুব সহজেই বুধ গ্রহের কক্ষপথে এটে যাবে, শুধু জি গ্রহটাই এর বাইরে থাকবে।


title: কেপলার-৬

text:
কেপলার ৬ হল একটি হলুদ দৈত্য যা সিগনাস নক্ষত্রমণ্ডলের মধ্যে অবস্থিত। নক্ষত্রটি কেপলার মিশনের দৃষ্টিক্ষেত্রর মধ্যে পরে যা নাসা নেতৃত্বাধীন পৃথিবী সদৃশ গ্রহ আবিষ্কার অভিযানে আবিষ্কৃত হয়। নক্ষত্রটি সূর্যের তুলনায় আয়তনে সামান্য বড়, সামান্য ঠান্ডা ও ধাতু-সমৃদ্ধ এবং সূর্যের চেয়ে বেশি ভর সমৃদ্ধ। নক্ষত্রটিকে কেপলার-৬বি নামের একটি মাত্র বৃহস্পতি-আকারের বহির্গ্রহ খুব নিকট কক্ষপথ দিয়ে প্রদক্ষিণ করে।
কেপলার মিশনে আবিষ্কৃত হওয়ার কারনেই এর নাম হয় কেপলার-৬। পৃথিবী সদৃশ গ্রহ যেখানে গমন করা সম্ভব আবিষ্কারের উদ্দেশ্যে নাসা ২০০৯ সালে এই মিশনটি চালু করে। অন্যান্য তারকাদের মত কেপলার -6 এর কোন সাধারণ এবং চলিত নাম নেই। জানুয়ারি ৪, ২০১০ সালে আমেরিকান এস্ট্রোনমিক্যাল সোসাইটির ২১৫ তম সভায় কেপলার টিম অন্যনান্য তারকার যেমন কেপলার-৪, কেপলার-৫, কেপলার-৭ ও কেপলার-৮ এর চারপাশের গ্রহের পাশাপাশি গ্রহ কেপলার-৬বি আবিষ্কৃত হওয়ার ঘোষণা দেয়। এটি কেপলার মহাকাশযানের আবিষ্কৃত তৃতীয় গ্রহ হবে, প্রথম তিনটি গ্রহ কেপলারের তথ্য অনুসারে যাচাই করা হবে যা আগেই আবিষ্ক্রিত হয়েছিল। এই তিনটি গ্রহ কেপলার এর পরিমাপ নির্ভুলতা পরীক্ষা করতে ব্যবহৃত হয়।


title: কেপলার-৪

text: কেপলার-৪ একটি জি০-টাইপ তারকা যা সূর্যের অনুরূপ, কিন্তু  উজ্জ্বলতা সামান্য বেশি। নক্ষত্রটি ১.০৯২ সূর্যের ভর এবং ১.৫৩৩ সূর্যের ব্যসার্ধ M, বা সূর্যের ভরের ১০৯% এর এবং সূর্যের ব্যাসার্ধের ১৫৩%। কেপলার-৪ ধাতু  সমৃদ্ধ  { .১৭ (±০.০৬) } [Fe/H] যা সূর্যের চেয়ে ৪৮% বেশি। তবে সবচেয়ে গুরুত্বপূর্ণ বিষয়টি হচ্ছে, কম ধাতু সমৃদ্ধ নক্ষত্রের তুলনায় বেশি ধাতু সমৃদ্ধ নক্ষত্রকে কেন্দ্র করে গ্রহগুলোর আবর্তনের ঝোঁক বেশি। কেপলার-৪, ৪.৫ (±১.৫) বিলিয়ন বছরের পুরনো। সে তুলনায়, সূর্যের বয়স ৪.৬ বিলিয়ন বছর। এছাড়াও, কেপলার-৪ এর কার্যকর তাপমাত্রা ৫৭৮১ (±৭৬) কেলভিন, যা সূর্যের তাপমাত্রা ৫৭৭৮ কেলভিনের সাথে প্রায় অভিন্ন।


title: কেপলার-৬২ই

text: কেপলার-৬২ই হল এক্সোপ্ল্যানেট বা বহিঃসৌর জাগতিক গ্রহ যা কেপলার-৬২ নক্ষত্রের বাসযোগ্য এলাকায় নক্ষত্রটিকে প্রদক্ষিনরত অবস্থায় আবিষ্কার করা হয়, এবং নাসার কেপলার মহাকাশযানের আবিষ্কৃত দূরবর্তী পাচটি গ্রহের মধ্যে এটি দ্বিতীয়। কেপলার-৬২ই পৃথিবী থেকে ১২০০ আলোকবর্ষ দূরে বীণা মণ্ডলে অবস্থিত। এই বহিঃসৌর জাগতিক গ্রহটি ট্রানজিট পদ্ধতির মাধ্যমে খুজে বের করা হয়, যা নক্ষত্রের সামনে দিয়ে অতিক্রম করার সময় ডিমিং প্রভাবের কারনে খুজে বের করা সম্ভব হয়। কেপলার-৬২ই হতে পারে পৃথিবীর মত স্থলজ অথবা বরফ আবৃত সলিড গ্রহ যা এটির হোস্ট তারকার বাসযোগ্য এলাকায় তারকাটিকে প্রদক্ষিণ করে এবং এটির পৃথিবী মিল সূচক ০.৮৩।


title: কেপলার-১১বি

text: কেপলার-১১বি নামের দুটি অংশ রয়েছে। প্রথম অংশটি তার পরিক্রমনকারী নক্ষত্র কেপলার-১১ থেকে নেয়া হয়েছে। কেপলার-১১বি আর অন্য সব গ্রহ সমূহের সাথে একত্রে আবিস্কার হওয়ার কারণে, কেপলার-১১বি এর পদবি বি দেয়া হয়েছে কারণ আবিষ্কৃত ছয়টি গ্রহের মধ্যে এটিই ছিল সবচেয়ে অন্তর্বর্তী। মাতৃ তারকা কেপলার-১১ এর নাম কেপলার মিশন থেকে যা এটিকে সম্ভাব্য পরিক্রমনকারী গ্রহের মাতৃ নক্ষত্র হিসেবে কেওআই-১৫৭ নামে সনাক্ত করেছিল। কেপলার স্যাটেলাইটটি একটি একটি নাসা - পরিচালিত স্পেস টেলিস্কোপ যার লক্ষ্য হচ্ছে সেই সব গ্রহকে আবিস্কার করা যারা তাদের মাতৃ নক্ষত্রকে পরিক্রমন করার সময় অথবা অতিক্রমের সময় পৃথিবী থেকে দৃশ্যমান হয়। এই অতিক্রমণ মাতৃ নক্ষত্র এর উজ্জ্বলতার তারতম্যের সৃষ্টি করে; এই তারতম্যই গ্রহের উপস্থিতি নির্দেশ করে, অতঃপর যা পরবর্তী পর্যবেক্ষণ দ্বারা যাচাই করা হয়।


title: কেপলার-১১সি

text: কেপলার-১১সি, এর মাতৃ নক্ষত্র কেপলার-১১ একটি জি-টাইপ নক্ষত্র যা ২০০০ আলোকবর্ষ দূরে সিগনাস নক্ষত্রপুঞ্জে অবস্থিত। যার ভর ০.৯৫ (± ০.১) Msun এবং এর পরিধি ১.১ (± ০.১) Rsun.,ধাতবতা [Fe/H] = ০, এর পৃষ্ঠের তাপমাত্রা ৫৬৮০ (± ১০০) কেলভিন, কেপলার-১১ এর ব্যাসার্ধ, ভর ও তাপমাত্রা প্রায় সূর্যের অনুরূপ। কেপলার-১১ এর বয়স সূর্যের চেয়ে বেশি, আনুমানিক ৮ (± ২) বিলিয়ন বছর। (সূর্য প্রায় .৪.৬ বিলিয়ন বছর বয়সী) কেপলার-১১সি সহ , কেপলার-১১ নক্ষত্রটি কেপলার-১১বি, কেপলার-১১ডি, কেপলার-১১ই, কেপলার-১১এফ, এবং কেপলার-১১জি এর মাতৃ নক্ষত্র। প্রথম পাঁচটি গ্রহগুলোর কক্ষপথ খুব সহজেই বুধ গ্রহের কক্ষপথে এটে যাবে, শুধু কেপলার-১১জি গ্রহটাই এর চেয়ে বেশি দূরত্ব থেকে কেপলার-১১ নক্ষত্রটিকে পরিক্রমন করে থাকে।


title: কেপলার-৮

text: কেপলার-৮ এর নামকরণ করা হয়েছে কারণ কেপলার মিশন এ আবিষ্কৃত ৮ম গ্রহমণ্ডলী হচ্ছে এটি, নাসার একটি প্রকল্প যা পৃথিবী থেকে দেখা যায় এরূপ নক্ষত্রের পথের মধ্যে পৃথিবী সাদৃশ গ্রহ খোঁজার কাজে ব্যবহৃত হয়। কেপলার-৮ এর কক্ষপথের গ্রহটি হচ্ছে কেপলার-৮বি, যেটি কেপলার মহাকাশযানের আবিষ্কৃত ৫টি গ্রহের মধ্যে ৫ম তম; কেপলার গ্রহগুলির সঠিক পরিমাপ করতে সক্ষম হয়। কেপলার-৮ এর আবিস্কার ৪ জানুয়ারি ২০১০ আমেরিকান অ্যাস্ট্রোনমিক্যাল সোসাইটির ২১৫তম অধিবেশন ওয়াশিংটন ডিসি. তে জনসম্মুখে-এ ঘোষণা করা হয়, সাথে আর ৪টি গ্রহ সংলগ্ন নক্ষত্র কেপলার মহাকাশযান চিহ্নিত করে, যেগুলি হচ্ছে কেপলার-৪, কেপলার-৫, কেপলার-৬, এবং কেপলার-৭


title: বিপণীবীথি

text: বর্তমানে বিপণীবীথিগুলিতে নিম্নলিখিত শ্রেণীর পণ্যগুলি পাওয়া যায়: পোশাক-আশাক, আসবাবপত্র, ঘরে ব্যবহার্য বৈদ্যুতিক যন্ত্রপাতি, খেলনা, প্রসাধনী, ঘরের নিত্যপ্রয়োজনীয় সরঞ্জাম, বাগানের দ্রব্যসামগ্রী, দৈহিক পরিচ্ছন্নতা সামগ্রী, ক্রীড়া সামগ্রী, নিজে হাতে করা, রঙ এবং ঘর মেরামত সামগ্রী। এছাড়া খাদ্য, বই, রত্নপাথর, গহনা, ইলেকট্রনিক দ্রব্য, পড়ালেখার উপকরণ, আলোকচিত্র গ্রহণের যন্ত্রাদি, শিশু সামগ্রী, পোষাপ্রাণীদের সামগ্রী, ইত্যাদিও বিক্রি হয়।


title: ভিনগ্রহের প্রাণী

text:
মহাবিশ্বে রয়েছে বিলিয়ন বিলিয়ন গ্যালাক্সি বা তারকামণ্ডল। আমাদের গ্যালাক্সিতেই রয়েছে প্রায় ২০ হাজার থেকে ৪০ হাজার কোটি নক্ষত্র যার মধ্যে আমাদের সূর্য্যও একটি।
এ বিশাল মহাবিশ্বে সূর্য্যের মত রয়েছে অসংখ্য নক্ষত্র। তাদের কোনটিতে আমাদের সৌরব্যবস্থার মত ব্যাবস্থা থাকতেই পারে যেখানে থাকতে পারে প্রাণী।মহবিশ্ব অনেক বড় হবার কারণেই স্টিফেন হকিং এবং কার্ল সেগান এর মতে প্রথিবীর বাইরে প্রাণ থাকার সম্ভাবনাটাও বেশী। অনেকে প্রথিবীর বাইরে প্রাণের প্রমাণের জন্য বিভিন্ন সময়ে পৃথিবীর বিভিন্ন স্থানে দেখা যাওয়া UFO(=Un-identified Flying Object=অচেনা উড়ন্ত বস্তু) ’র কথা বলেন। তবে বেশিরভাগ UFO কেই পৃথিবীসৃষ্ট আকাশযান অথবা কোন মহাজাগতিক বস্তু বা দেখার ভুল হিসেবে ব্যাখ্যা করা যায়।


title: শতবর্ষী বাতি

text: শতবর্ষী বাতি মার্কিন যুক্তরাষ্ট্রের ক্যালিফোর্নিয়ায় অবস্থিত কার্বন ফিলামেন্টের তৈরি একটি বাতি। এটি পৃথিবীর সবচেয়ে দীর্ঘস্থায়ী লাইট বাল্ব। এটি ৪৫৫০ ইস্ট এভিনিউ, লিভারমোর ,ক্যালিফোর্নিয়ায় আছে এবং লিভারমোর-প্লিসানটোন ফায়ার ডিপার্টমেন্ট এটি সংরক্ষণ করে। ফায়ার ডিপার্টমেন্টটি মতে বাল্বটি কমপক্ষে ১১৩ বছরের বয়সী এবং মাত্র কিছুবারের জন্য একে নিভানো হয়েছিলো। এর দীর্ঘস্থায়ীত্বের জন্য বাল্বটি গিনেস বিশ্ব রেকর্ড  , রিপলিস বিলিভ ইট অর নট! এবং জেনারেল ইলেকট্রিক এ স্থান করে নিয়েছে। এটি প্রায় পরিকল্পিত বিলোপ-প্রবণতার অস্থিত্বের প্রমাণ হিসেবে পরবর্তিতে লাইট বাল্ব প্রস্তুতিতে উদাহরণ হিসেবে ব্যবহৃত হয়।


title: সিংহরাজ সংরক্ষিত বন

text: সংরক্ষিত বনটি সীমান্তবর্তী বারোটির বেশি গ্রামের স্থানীয় লোকজন এর সাথে সুসংহত অবস্থায় আছে। উত্তর দিকে বড় প্রদেশ থাকায়, উত্তর দিকে অপেক্ষা দক্ষিণ দিকে বেশি গ্রাম আছে। স্থানীয়রা এখান থেকে ভেষজ ঔষধ, ভোজ্য ফল, বাদাম, মাশরুম এবং অ-কাষ্ঠল বন্য পণ্য (যেমন-মধু, মিষ্টি রসজাতীয় যা স্থানীয় ক্যারিওটা গণের পাম প্রজাতির বৃক্ষ থেকে সংগ্রহ করা হয়) সংগ্রহ করে। বৃক্ষ রসকে পরবর্তীতে গুড়ে, একধরনের স্থানীয় ভিনেগার, রূপান্তর করে। স্থানীয়রা অবসর সময়ে যখন কৃষিকাজে ব্যস্ত থাকে না,তখন তারা উপরোক্ত পণ্যগুলো আনার জন্য বনে যায়। পাশাপাশি, বনের চারপাশে বসবাসরত সকল মানুষের পানির উৎস হলো বনের ভেতর অবস্থিত ঝর্নার স্ফটিক বিশুদ্ধ পানি। প্রজন্ম ধরে, স্থানীয় জনগণেরা বনটির উত্তর থেকে দক্ষিণে লম্বা যাত্রার মাধ্যমে আদমের পাহাড়ে বার্ষিক তীর্থযাত্রায় যায়।


title: সার্কিটলজিক্স

text: পেশাদারী সংস্করণ \সার্কিটলজিক্ম প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে ”৩ ডিল্যাব”। ৩ ডিল্যাব-এ বিভিন্ন যন্ত্রাংশ ত্রিমাত্রিকরূপে দেখা সম্ভব ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, বৈদ্যুতিক মোটর|মোটর]], বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি।


title: তমোপদার্থ

text: এবেল ৫২০ বা ট্রেন-রেক স্তবক নামে পরিচিত আরেকটি সংঘর্ষরত স্তবকসমষ্টির ক্ষেত্রে একটু ভিন্ন ফলাফল পাওয়া গেছে। ট্রেন-রেক ছায়াপথের তিনটি ভিন্ন ভিন্ন স্থানে তমোপদার্থের আধিক্য দেখা গেছে যার একটি স্থান কেন্দ্রের কাছাকাছি। কেন্দ্রের এই স্থানটিতে প্রচুর তমোপদার্থ থাকার সম্ভাবনা থাকলেও নেই কোন দৃশ্যমান ছায়াপথ। বুলেট স্তবকের মত এখানেও দৃশ্যমান ও তমোপদার্থের ছাড়াছাড়ি ঘটেছে তবে সেটা অতো সরল নয়। এজন্য অনেকে তমোপদার্থের কণাগুলো নিজেদের মধ্যে কোন এক অজানা প্রক্রিয়ায় মিথস্ক্রিয়া করে বলতে চাইছেন। এই অন্তঃমিথস্ক্রিয়ার মাত্রা কতটুকু হতে পারে তা নিয়ে গবেষণা চলছে। এক্ষেত্রে মূল প্রশ্নটি হচ্ছে, তমোপদার্থের চাপ আছে কিনা এবং থাকলে তাকে একটি আদর্শ তরল হিসেবে বিবেচনা করা যায় কিনা। তবে স্পষ্টতই ট্রেন-রেক স্তবক এই অন্তঃমিথস্ক্রিয়ার পক্ষে কথা বললেও বুলেট স্তবক বেশ জোরালোভাবেই বিপক্ষে কথা বলে। এরা একসাথে তাই তমোপদার্থের মডেলগুলোকেই প্রশ্নবিদ্ধ করে তোলে।


title: ইনফ্লুয়েঞ্জা ভাইরাস

text:
তিন ধরনের ইনফ্লুয়েঞ্জা ভাইরাস চিহ্নিত করা হয়েছে। সেগুলো হল টাইপ এ, বি ও সি (A, B, C)। টাইপ এ পাওয়া যা পাখি, শূকর, ঘোড়া এবং সীলের। এগুলোর মাঝে ইনফ্লুয়েঞ্জা এ সব চাইতে ভয়ংকর। বিশ্বব্যাপি ইনফ্লুয়েঞ্জা এ ভাইরাস কয়েকটি মহামারীর কারণ হিসেবে চিহ্নিত হয়েছে। ইনফ্লুয়েঞ্জা বি ভাইরাস মাঝে মাঝে কিছু মহামারীর জন্য দায়ী হলেও ইনফ্লুয়েঞ্জা সি ভাইরাস তেমন ক্ষতিকর নয়।
ইনফ্লুয়েঞ্জা ভাইরাসের ভিরিয়ন () গোলাকার, ব্যাস ৮০-১২০ ন্যানোমিটার (nm)। এর গঠনে মোট নয়টি প্রোটিন () আছে। সামগ্রিক ভাবে ইনফ্লুয়েঞ্জা ভাইরাসের কনিকার ১% আরএনএ (), ৭৩% প্রোটিন, ২০% লিপিড ও ৬% কার্বোহাইড্রেট (শর্করা)। ইনফ্লুয়েজা ভাইরাসের কণিকা একটি আবরন বা এনভেলপ (Envelop) দ্বারা আবৃত থকে।


title: দেব রাজবংশ

text: প্রত্নতাত্ত্বিক সামগ্রীর মধ্যে মৃতপাত্র ব্যতীত সর্বাধিক প্রাপ্ত দ্রব্য হলো ভাস্কর্য। ইটাখোলামুড়ার ধ্বংসস্তূপ থেকে প্রাপ্ত একটি মস্তকহীন মূর্তি ছাড়া ময়নামতী থেকে স্টাকো করা আর কোনো ভাস্কর্য পাওয়া যায় নি। প্রস্তর ভাস্কর্যও বেশ বিরল। স্লেটের ন্যায় কোমল ধূসর স্থানীয় মাটি ও নিম্নমানের বেলে পাথরের সীমিত সংখ্যক নমুনা পাওয়া গিয়েছে। তবে উন্নত শৈলী, কারিগরি দক্ষতা, দেহসৌষ্ঠবে ঐকতানিক মিশেল এবং সেই সাথে পারলৌকিক ও সহজ অভিব্যক্তির সমন্বয়ে পরিমার্জিত ভাব এটিকে দিয়েছে আলাদা বৈশিষ্ট্য। এ ধারার নমুনার মধ্যে রূপবান মুড়ায় প্রাপ্ত বেলে পাথরের অতিকায় বুদ্ধমূর্তিটির কথা উল্লেখ করতেই হয়। পূর্ব ভারতীয় অঞ্চলে প্রাপ্ত অক্ষত বুদ্ধমূর্তির মধ্যে এটিই সর্ববৃহৎ ও সর্বোৎকৃষ্ট।


title: বোস-আইনস্টাইন ঘনীভবন

text: অন্যান্য অনেক সিস্টেমের মত বিইসি তেও ভরটিসেস উপস্থিত। ঘনীভূত অবস্থাকে লেজার রস্মির সাহায্যে মন্থন করে বা সীমাবদ্ধ টাপ কে ঘুড়িয়ে এগুলি তৈরি করা হয়। এর ফলে যে ভোর্টেক্সটি তৈরি হয় তা কোয়ান্টাম ভোর্টেক্স। জিপিই-তে অরৈখিক formula_34 -এর জন্য এই ঘটনা অনুমতি লাভ করে। যেহেতু ভোর্টেক্স গুলির অবশ্যই কোয়ান্টাইজড কৌণিক ভরবেগ থাকা উচিত, তরঙ্গ অপেক্ষকের আকৃতি formula_35 যেখানে formula_36 এবং formula_37 নলাকার স্থানাঙ্ক সিস্টেমে আছে, এবং formula_38 কৌণিক সংখ্যা। এটি বহুল ব্যবহৃত অক্ষীয় প্রতিসম (যথা হারমনিক) সীমাবদ্ধ বিভবশক্তির ক্ষেত্রে ব্যবহৃত হয়। ব্যাপারটা খুব সহজে সাধারণীকরণ করা যায়। formula_39 নির্ণয় করতে, formula_35 এই সীমাবদ্ধতা অনুযায়ী formula_24-এর শক্তি অবশ্যই কমাতে হবে। এটি সাধারণত কম্পিউটারের সাহায্যে গণনা করা হয়, যদিও একরকম মাধ্যমে বিশ্লেষণমূলক আকার হল:


title: ভক্ষককোষ

text: রক্তে দুই ধরনের শ্বেত রক্তকণিকা আছে, যেগুলি ভক্ষককোষের ভূমিকা পালন করে। একটি হল নিউট্রোফিলিক শ্বেতকণিকা (মাইক্রোফাজ বা ক্ষুদ্রভক্ষক) এবং মনোসাইট (ম্যাক্রোফাজ বা বৃহৎভক্ষক)। নিউট্রোফিলিস কণিকাগুলি এক জাতীয় ক্ষুদ্র, দানাদার শ্বেতকণিকা। এই ক্ষুদ্রভক্ষকগুলি রক্তপ্রবাহের মাধ্যমে দেহের সর্বত্র সঞ্চালিত হয়। দেহকে আক্রমণকারী ব্যাকটেরিয়া যে রাসায়নিক পদার্থ নিঃসরণ করে, সেগুলির প্রতি আকৃষ্ট হয়ে ক্ষুদ্রভক্ষকগুলি খুব দ্রুত ক্ষতস্থানে বা সংক্রমণস্থলে আবির্ভূত হয় এবং রক্তনালীর প্রাচীর ভেদ করে বহিরাগত আক্রমণকারীদের কাছে পৌঁছে সেগুলি ভক্ষণ করে ।


title: পাল সাম্রাজ্য

text: নারায়ণপালের পুত্র রাজ্যপাল অন্তত ১২ বছর রাজত্ব করেছিলেন। তিনি কয়েকটি জনসেবামূলক প্রতিষ্ঠান ও সুদৃশ্য মন্দির নির্মাণ করান। তাঁর পুত্র দ্বিতীয় গোপাল কয়েক বছর রাজত্ব করার পরই বাংলার উপর থেকে আধিপত্য হারান এবং তারপর শুধুমাত্র বিহার অঞ্চল শাসন করেন। পরবর্তী রাজা দ্বিতীয় বিগ্রহপালকে চান্দেল ও কলচুরি আক্রমণ সহ্য করতে হয়। তাঁর রাজত্বকালে পাল সাম্রাজ্য গৌড়, রাঢ়, অঙ্গ ও বঙ্গ প্রভৃতি ছোটো ছোটো রাজ্য বিভাজিত হয়ে যায়। হরিকেলের (পূর্ব ও দক্ষিণ বাংলা) কান্তিদেব ‘মহারাধিরাজ’ উপাধি গ্রহণ করেন এবং এবং একটি পৃথক রাজ্য স্থাপন করেন। পরবর্তীকালে চন্দ্র রাজবংশ এই রাজ্যটি শাসন করেছিল। কম্বোজ পাল রাজবংশ গৌড় রাজ্যটি (পশ্চিম ও উত্তর বাংলা) শাসন করত। এই রাজবংশের শাসকেরা নামের শেষে ‘-পাল’ উপসর্গটি ব্যবহার করতেন (যেমন রাজ্যপাল, নারায়ণপাল ও নয়পাল)। এই রাজবংশের উৎসটি অজ্ঞাত। তবে এই ব্যাপারে সর্বাধিক যুক্তিগ্রাহ্য মতটি হল, কোনও এক পাল আধিকারিক রাজধানী সহ পাল সাম্রাজ্যের একটি বৃহৎ অংশের ক্ষমতা হস্তগত করে এই রাজবংশ প্রতিষ্ঠা করেছিলেন।


title: দেলি সালতানাত

text: বিপ্লব ও স্বাধীনতার পরও সালতানাত টিকে রয়েছে। তবে এর কোনো রাজনৈতিক কর্তৃত্ব নেই। "নতুন ধারার যুগ" বলে পরিচিত যুগে প্রবেশের পর সুলতান আজমি পেরকাসা আলম আলহাজ ১৯৬৭ থেকে ১৯৯৮ খ্রিষ্টাব্দ পর্যন্ত সিংহাসনে ছিলেন। সুলতান ১৯৯৮ খ্রিষ্টাব্দের ৫ মে থেকে সুলতান ওতেমান মাহমুদ পেরকাসা আলম সুলতান হন। তিনি ইন্দোনেশিয়ার সেনাবাহিনীতে একজন লেফটেন্যান্ট কর্নেল ছিলেন। ২০০৫ খ্রিষ্টাব্দের ২১ জুলাই আচেহর মালিকুস সালেহ বিমানবন্দরে বিমান বিধ্বস্ত হয়ে তিনি মারা যান। ২২ জুলাই যুবরাজ সিংহাসনে বসেন এবং সুলতান মাহমুদ লামানজিজি পেরকাসা আলম উপাধিধারণ করেন।লাবুহান দেলি, লাংকাত, সুকা পিরিং, বুলুহ চিনা, দেনাই, সেরবাজাদি এবং সুমাত্রা দ্বীপের পূর্ব উপকূলের অন্যান্য কিছু অঞ্চল দেলি সালতানাতের অংশ। ১৮৫৪ খ্রিষ্টাব্দে আচেহ সালতানাত নিয়ন্ত্রণ পুনরায় লাভ করলে আচেহর নিয়ন্ত্রণে দেলি স্বাধীনতা ঘোষণা করে। রোকান থেকে দক্ষিণে তামিয়াঙের সীমান্ত পর্যন্ত এর সীমানা নির্ধারিত হয়।


title: সরোজিনী নায়ডু

text: ১৯৪৭ সালের ১৫ অগস্ট স্বাধীনতার পর সরোজিনী নায়ডু যুক্তপ্রদেশের (বর্তমানে উত্তরপ্রদেশ) রাজ্যপাল নিযুক্ত হন। তিনিই ছিলেন ভারতের প্রথম মহিলা রাজ্যপাল। ১৯৪৯ সালের ২ মার্চ কার্যকালেই হৃদরোগে আক্রান্ত হয়ে মৃত্যু হয় তাঁর।


title: স্কটল্যান্ড

text: ১৭০৬-১৭০৭ সালে ‘ট্রিটি অব ইউনিয়ন’ পাস করে ইংল্যান্ড ও স্কটল্যান্ড ‘গ্রেট ব্রিটেন’ নামে এক রাষ্ট্রে পরিণত হয়। ১৯৬৭ সাল থেকে স্কটল্যান্ডকে নিজেদের মতো করে শাসন করার স্বপ্ন দেখছে স্কটিশরা। ১৯৭৯ ও ১৯৯৭ সালের গণভোটের পর ১৯৯৯ সালে প্রথম স্কটিশ পার্লামেন্টের যাত্রা শুরু হয়। ২০০৭ সালে আলেক্স সালমন্ডের নেতৃত্বে স্কটিশ ন্যাশনাল পার্টি (এসএনপি) সংখ্যাগরিষ্ঠতা পায়। বর্তমানে স্কটিশ পার্লামেন্টে ১২৯ আসনের মধ্যে ৬৫টি এসএনপির, ৩৮টি লেবার পার্টির ও ১৫টি রক্ষণশীল দলের।


title: রাজভবন (মণিপুর)

text: মণিপুর রাজভবন হচ্ছে মণিপুরের রাজ্যপালদের সরকারি বাসভবন। বর্তমান অবকাঠামোটি "১৮৯১ সালের ইঙ্গ-মণিপুর যুদ্ধে"পুরাতন খড়কুটোর ছাদ ধ্বংস হয়ে যাবার পর ১৮৯৮ সালে সম্পন্ন করা হয়েছিল। এটি মণিপুর রাজ্যের রাজধানী ইম্ফলে অবস্থিত এবং এর অবকাঠামোগত এলাকা জুড়ে বিস্তৃত। মণিপুরের বর্তমান রাজ্যপাল হচ্ছেন নাজমা হেপতুল্লা।


title: রাজ্যপাল (পাল সম্রাট)

text: রমেশচন্দ্র মজুমদার ৯০৮ থেকে ৯৪০ খ্রিষ্টাব্দে, আবদুল মোমিন চৌধুরী ও বিন্দেশ্বরী প্রসাদ সিনহা ৯২০ থেকে ৯৫২ খ্রিষ্টাব্দে এবং দীনেশচন্দ্র সরকার ৯১৭ থেকে ৯৫২ খ্রিষ্টাব্দে রাজ্যপালের রাজত্বের সময়কালকে নির্ণয় করেছেন।


title: পেহাং

text: পেহাংয়ের সুলতান হল রাজ্যের সাংবিধানিক শাসক এবং তিনি সুলতান হওয়ার পর থেকে আজীবন অর্থাৎ মৃত্যু অবধি এ দায়িত্বে আসীন থাকেন। ১৯৫৯ এর সাংবিধানিক রাষ্ট্র অনুযায়ী সুলতান হলেন সকল সরকারি সংস্থার প্রধান এবং একইসাথে তিনি রাজ্যের প্রধান বিচারপতিও। এছাড়াও সুলতান আরও কিছু অতিরিক্ত ক্ষমতা ভোগ করে, যেমন তিনি রাজ্যের ইসলাম ধর্মের ধর্মীয় প্রধান এবং তিনি সকল সম্মাননা অধিকারী ও রাজ্যের সকল কাজ তার নামে সম্পন্ন হয়। বর্তমান সুলতান হলেন সুলতান হাজি আহমদ শাহ, তিনি ১৯৭৪ সাল থেকে দায়িত্ব পালন করছেন।


title: বিক্রমপুর

text: পাল সাম্রাজ্যের দ্বিতীয় রাজা ধর্মপাল ৭৭০ থেকে ৮১০ খ্রিষ্টাব্দ পর্যন্ত তার রাজত্বকালে বিক্রমপুরে একটি বৌদ্ধ বিহার নির্মাণ করেন। তার মৃত্যুর পর তার ছেলে দেবপাল ৮৫০ খ্রিষ্টাব্দ পর্যন্ত এ অঞ্চল শাসন করেন। পরবর্তীকারে এ এলাকা পর্যায়ক্রমে শাসন করেন মহেন্দ্রপাল, বিগ্রহপাল, নারায়নপাল, রাজ্যপাল, গোপাল–২, বিগ্রহপাল–২, মহীপাল, ন্যায়পাল, বিগ্রহপাল–৩, মহীপাল–২, শুরাপাল–২, রামপাল, কুমারপাল, গোপাল–৩ এবং মদনপাল। সেন সাম্রাজ্যের দ্বারা ক্রমাগত আক্রান্ত হলে ১১৭৪ সালে পাল সাম্রাজ্য ভেঙ্গে পড়ে।


title: ইন্দোনেশিয়া

text: ১৯৫৮ সাল থেকে সুমাত্রা, সুলাওয়েসি, পশ্চিম জাভা এবং অন্যান্য দ্বীপে আন্দোলন শুরু হয়, যদিও এগুলি সফল হয়নি। এছাড়া জাতীয় সংসদ কোন নতুন সংবিধান রচনা করতেও ব্যর্থ হয়। ফলে সংসদীয় ব্যবস্থা দুর্বল হয়ে পড়ে। ১৯৫৯ সালে রাষ্ট্রপতি সুকর্ণ ১৯৪৫ সালের সংবধান পুনরুজ্জীবিত করেন এবং তেমন কোন বিরোধিতা ছাড়াই রাষ্ট্রপতির ক্ষমতার ব্যাপকতা বাড়ান। ১৯৫৯ থেকে ১৯৬৫ পর্যন্ত সুকর্ণ একটি একনায়কতান্ত্রিক শাসন প্রতিষ্ঠা করেন। বিদেশী সম্পর্কের ক্ষেত্রে সুকর্ণ নিরপেক্ষ নীতি গ্রহণ করেন এবং পশ্চিমা বিশ্ব এবং সোভিয়েত--- উভয় পক্ষের সাথেই কোন সরকারি সম্পর্কে জড়াননি। সুকর্ণের নেতৃত্বে পশ্চিম জাভার বান্দুং-এ তৃতীয় বিশ্বের নেতারা সম্মিলিত হন এবং নন-অ্যালাইন্ড আন্দোলনের প্রাথমিক কাজ সম্পন্ন করেন। ১৯৫০-এর দশকের শেষের দিকে এবং ১৯৬০-এর দশকের শুরুর দিকে সুকর্ণ এশিয়ার সাম্যবাদী রাষ্ট্রগুলির সাথে ঘনিষ্ঠতা বৃদ্ধি করেন এবং অভ্যন্তরীণ ক্ষেত্রে ইন্দোনেশীয় সাম্যবাদী দলের প্রতি দুর্বলতা প্রকাশ করা শুরু করেন।


title: রাজ্যপাল (পাল সম্রাট)

text: পাল সম্রাট নারায়ণপালের মৃত্যুর পর রাজ্যপাল পাল রাজবংশের সিংহাসনে আরোহণ করেন। তিনি রাষ্ট্রকূট রাজবংশের তুঙ্গ নামক নরপতির কন্যা ভাগ্যদেবীকে বিবাহ করেন। এই তুঙ্গ কে ছিলেন এই নিয়ে ঐতিহাসিকদের মধ্যে মতপার্থক্য রয়েছে। নগেন্দ্রনাথ বসুর মতে শুভতুঙ্গ উপাধিধারী রাষ্ট্রকূট সম্রাট দ্বিতীয় কৃষ্ণ, ফ্রাঞ্জ কিলহর্ণের মতে দ্বিতীয় কৃষ্ণের পুত্র জগত্তুঙ্গ এবং রাখালদাস বন্দ্যোপাধ্যায়ের মতে তুঙ্গধর্মাবলোক নামক রাজাই ছিলেন রাজ্যপালের শ্বশুর। বাণগড়ে আবিষ্কৃত প্রথম মহীপালের তাম্রশাসন থেকে জানা যা যে, রাজ্যপাল বহু গভীর জলাশয় ও উচ্চ দেবালয় নির্মাণ করিয়েছিলেন।


title: ইহুদীধর্মে ঈশ্বরের নাম

text: ঈশ্বরের যে সাতটি নাম, যেগুলো একবার লেখা হলে তাদের পবিত্রতার কারণে মুছা যায় না, সেগুলো যথাক্রমে হলোঃ জিহোভা বা ট্যাট্রাগ্রাম্যাটন (জিহোভার গ্রিক প্রতিশব্দ), এল, এলোহিম, এলোয়াহ, এল শাদাই এবং সাবিওথ। এছাড়া ট্যাট্রাগ্র্যামাটন শব্দের আংশিক অংশ দিয়ে ঈশ্বরের আরেক নাম "জাহ" শব্দটি গঠিত হওয়ায় এই নামটিও একইভাবে ঈশ্বরের অন্যান্য নামের মতোই সংরক্ষিত। রাবাই জোস-এর বিবেচনায় সাবিওথ হলো একটি সাধারণ নাম এবং রাবাই ইশমায়েলের মতে বরং "এলোহিম" হলো প্রচলিত নামগুলোর মধ্যে একটি। এছাড়াও ঈশ্বরের অন্যান্য সব নাম যেগুলো হিব্রুতে "দয়ালু", "সদয়", "বিশ্বস্ত" হিসেবে নিছক বৈশিষ্ট্যাবলী বর্ণনায় ব্যবহৃত হয়, সেসব নামগুলো হিব্রু ভাষায় অনেক সময় মানুষের গুণাবলী বর্ণনাতেও প্রতিনিধিত্ব করে।


title: অ্যানড্রোমিডা ছায়াপথ

text: অ্যানড্রোমিডা ছায়াপথ (আইপিএ: /ænˈdrɒmədə/) ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম মেসিয়ার ৩১ বা এম৩১ বা এনজিসি ২২৪। প্রাচীন রচনা এবং তথ্যসূত্রে একে অনেক সময়ই গ্রেট অ্যানড্রোমিডা নীহারিকা বলা হয়ে থাকে। এটি পৃথিবী থেকে আনুমানিক ২.৫ মিলিয়ান আলোক বর্ষ দূরে অবস্থিত। অ্যানড্রোমিডা হল আমাদের আকাশগঙ্গা ছায়াপথের সবচেয়ে নিকটবর্তী ছায়াপথ। এই ছায়াপথটির নাম পৌরাণিক রাজকুমারী এন্ড্রোমিডার নাম অনুসারে রাখা হয়।অ্যান্ড্রোমিডা ছায়াপথ হল স্থানীয় ছায়াপথ সমুহের সবচেয়ে বড় ছায়াপথ যার প্রতিবেশী হিসেবে আমাদের আকাশগঙ্গা, ট্রায়ান্গুলাম ছায়াপথ সহ আরো অনেক ছোট ছায়াপথ রয়েছে।


title: অথর্ববেদ

text: অথর্ববেদের প্রাচীনতম নামটি এই বেদেই (১০। ৭। ২০) উল্লিখিত হয়েছে। এটি হল ‘অথর্বাঙ্গিরসঃ’। দুই জন বৈদিক ঋষি অথর্বণ ও আঙ্গিরসের নামানুসারে এই নামটি এসেছে। এই বেদের প্রত্যেকটি শাখার নিজস্ব নাম রয়েছে। যেমন ‘শৌনকীয় সংহিতা’। এর অর্থ ‘শৌনকের সংকলিত গ্রন্থ’। ‘অথর্বণ’ ও ‘আঙ্গিরস’ নাম দু-টি সম্পর্কে মরিস ব্লুমফিল্ড বলেছেন, এই নামদুটি ভিন্ন ভিন্ন অর্থের দ্যোতক। প্রথম নামটি মাঙ্গলিক। অন্যদিকে দ্বিতীয় নামটি প্রতিকূল জাদুবিদ্যার অর্থবাচক। কালক্রমে ইতিবাচক মাঙ্গলিক দিকটি অধিকতর সমাদর লাভ করে এবং ‘অথর্ববেদ’ নামটিই প্রচলিত হয়। জর্জ ব্রাউনের মতে, পরবর্তী নাম ‘আঙ্গিরস’ অগ্নি ও বৈদিক পুরোহিতদের সঙ্গে সম্পর্কযুক্ত। সম্ভবত এটির সঙ্গে নিপ্পুরের একটি আরামিক গ্রন্থে প্রাপ্ত প্রোটো-ইন্দো ইউরোপীয় ‘আঙ্গিরোস’-এর কোনো সম্পর্ক রয়েছে।


title: কিউপিড

text: ইংরেজি Cupid (ল্যাটিন Cupido যার অর্থ ”কাম”) রোমান পুরাণের কামদেবতা। যুদ্ধের দেবতা মার্স এবং প্রেমের দেবী ভিনাসের পুত্র। গ্রিক পুরাণে তাঁর নাম ইরস। যদিও ক্ল্যাসিকার গ্রিক উপাখ্যানে ইরোস ছোট্ট সুন্দরদুটি ডানার অধিকারি তরুন হিসাবে দেখান হয়েছে, হেলেনীয় সময়ে তাকে নিটোল স্বাস্থ্যের অধিকারী ডানাযুক্ত বালকের চেহারায় দেখতে পাওয়া যায়। এই সময়ে তার মূর্তিতে তীর ও ধনুক সংযোজিত হয় যা কিউপিডের শক্তির প্রতীক। একজন দেবতা বা মানুষ যে কেউ তার তীরের আঘাতপ্রাপ্ত হলে অপ্রতিরোদ্ধ কামের বসবর্তী হবে। পৌরনিক কাহিনিতে কিউপিডের চরিত্রটি সাধারনত সংক্ষিপত হয়। গল্পের গতি অব্যাহত রাখতেই তার ব্যবহার বেশি দেখা যায়। শুধামাত্র কিউপিড ও সাইকি কাহিনিতে কিউপিডকে প্রধান চরিত্রে দেখা যায়। যেখানে তার নিজের অস্ত্রে আঘাতপ্রাপ্ত হয়ে কিউপিড প্রেমের কঠিন পরীক্ষায় অবতীর্ণ হয়।


title: বিজয় সরকার

text: যিনি বাংলাদেশের (তৎকালীন বাংলা) নড়াইলের ডুমদী গ্রামে জন্মগ্রহণ করেন। তার আসল নাম বিজয় কৃষ্ণ অধিকারী। কবি তার ভক্ত ও স্থানীয়দের কাছে ‘পাগল বিজয়’ হিসেবে সমধিক পরিচিত। তার বহু জনপ্রিয় গানগুলোর মধ্যে "এ পৃথিবী যেমন আছে, তেমনই ঠিক রবে / সুন্দর এই পৃথিবী ছেড়ে একদিন চলে যেতে হবে", "পোষা পাখি উড়ে যাবে সজনী একদিন ভাবি নাই মনে", "তুমি জানো না রে প্রিয়/ তুমি মোর জীবনের সাধনা" , " আষাঢ়ের কোন ভেজা পথে " প্রভৃতি অন্যতম।


title: এলিটা করিম

text: ২০০১ সালে দেশে ফেরেন এলিটা। এরপর ব্ল্যাক ব্যান্ডের সাথে জড়িত হন এলিটা। ২০০৯ সালে বের হয় প্রথম মিক্সড অ্যালবাম ‘আমার পৃথিবী’। ‘মিথ্যা’ শিরোনামে অ্যালবামটির একটি গানে ব্যান্ডের ভোকালিষ্ট জন।জনের এর সাথে কণ্ঠ দেন তিনি। সে সময় শ্রোতামহলে গানটি বেশ সাড়া ফেলে। পরবর্তীতে গড়ে তোলেন তার নিজের ব্যান্ড ‘রাগা’। ব্যান্ডের নামেই একটি অ্যালবামও বের করেন তিনি। অবশ্য, ব্যান্ডটি এখন আর নেই। তবে ২০০৯ সালে ‘অন্তহীন’ নামের মিক্সড অ্যালবামটি বাজারে বেশ আলোচিত হয় তার। আর তখন থেকেই তার পরিচিতির গণ্ডিটা একটু একটু করে প্রসারিত হতে থাকে। এরপর অনেক মিক্সড অ্যালবামে কণ্ঠ দিলেও এখনো পর্যন্ত একক কোন অ্যালবাম বের করা হয়নি এলিটার। তবে, শ্রোতাদের জন্য সুখবর দিতে দেরি করলেন না এই কণ্ঠশিল্পী। জানালেন- নাম এখনো চূড়ান্ত না হলেও খুব শীঘ্রই বাজারে আসছে প্রথম একক (সলো) অ্যালবাম। এখন কাজ চলছে।। তাছাড়া আইসিসি বিশ্ব টুয়েন্টি২০ প্রতিযোগিতার সূচনা সঙ্গীত চার ছক্কা হৈ হৈ গানটিতে অন্য সবার মত কণ্ঠ দেন এলিটা।


title: হিন্দু পুরাণ

text: বৈদিক স্তোত্রের স্রষ্টা ও প্রাচীন কালের মহান প্রাজ্ঞ ব্যক্তিরা হলেন ঋষি। এই দলের প্রধানের হলেন ‘সপ্তর্ষি’ বা সাতজন ঋষি, যাঁরা সপ্তর্ষিমণ্ডলের সাতটি তারা দ্বারা চিহ্নিত। এঁদের নাম – মরীচি, অত্রি, অঙ্গিরা, পুলস্ত্য, পুলহ, ক্রতু ও বশিষ্ঠ। অন্যান্য ঋষিরা হলেন ‘কশ্যপ’ ও ‘দক্ষ’, যাঁরা দেবতা ও মানুষের মিলনে জাত, ‘নারদ’, যিনি বীণার আবিষ্কর্তা এবং অন্যতম বৈষ্ণব (বিষ্ণুর ভক্ত), ‘বৃহস্পতি’ ও ‘শুক্র’, যাঁরা যথাক্রমে দেবতা আর অসুরদের গুরু, ‘অগস্ত্য’, যিনি দক্ষিণ ভারতে বৈদিক ধর্ম ও সংস্কৃতির প্রচার করেন। ‘পিতৃ’-রা হলেন পিতা বা পূর্বপুরুষের আত্মা, মৃত ব্যক্তিদের তর্পণের সাথে এরাই জড়িত।


title: পৃথিবী

text: "পৃথিবী" শব্দটি সংস্কৃত। এর অপর নাম "পৃথ্বী"। পৃথ্বী ছিল পৌরাণিক "পৃথুর" রাজত্ব। এর সমার্থক শব্দ হচ্ছে- বসুধা, বসুন্ধরা, ধরা, ধরণী, ধরিত্রী, ধরাতল, ভূমি, ক্ষিতি, মহী ইত্যাদি।


title: পানামা পেপার্স

text: পানামা পেপার্স প্রকাশ করেছে ১১.৫ মিলিয়ন গোপন নথি, যেখানে ২১৪,০০০ এর বেশি কম্পানির নাম উঠে এসেছে। আর এটি জার্মান দৈনিক জিটডয়েচ সাইতং প্রকাশ করেছে ৩ এপ্রিল ২০১৬ খ্রিষ্টব্দে। যে পাঁচটি দেশের রাষ্ট্রপ্রধানের নাম আছে, সে দেশ গুলো হলো– আর্জেন্টিনা, আইসল্যান্ড, সৌদি আরব, ইউক্রেন ও সংযুক্ত আরব আমিরাত। এই তালিকায় আরও স্থান পেয়েছে, ব্রাজিল, চিলি, ফ্রান্স, ভারত, মালয়েশিয়া, মেক্সিকো, পাকিস্তান, পেরু, রোমানিয়া,অস্ট্রেলিয়া, আজারবাইজান, বাংলাদেশ, চিন, কলম্বিয়া, সাইপ্রাস, ইউরোপীয় ইউনিয়ন, মিশর, ইসরায়েল, নিউজিল্যান্ড, নরওয়ে, পানামা, সিঙ্গাপুর, সুইডেন, থাইল্যান্ড, তিউনিসিয়া, যুক্তরাষ্ট্র, রাশিয়া, দক্ষিণ আফ্রিকা, স্পেন, সিরিয়া, যুক্তরাজ্য সহ বেশ কটি দেশের সরকার প্রধান, রাষ্ট্রপ্রধান, ক্রিয়াবিদ, চলচিত্র অভিনেতা, রাজনৈতিক ব্যক্তিত্ব, ব্যবসায়ীদের নাম।


title: পৃথিবী

text:
পৃথিবী সূর্য থেকে দূরত্ব অনুযায়ী তৃতীয়, সর্বাপেক্ষা অধিক ঘনত্বযুক্ত এবং সৌরজগতের আটটি গ্রহের মধ্যে পঞ্চম বৃহত্তম গ্রহ। এটি সৌরজগতের চারটি কঠিন গ্রহের অন্যতম। পৃথিবীর অপর নাম "বিশ্ব" বা "নীলগ্রহ"। ইংরেজি ভাষায় পরিচিত আর্থ (Earth) নামে, গ্রিক ভাষায় পরিচিত গাইয়া (Γαῖα) নামে, লাতিন ভাষায় এই গ্রহের নাম ""টেরা (Terra)"।
পৃথিবী হল মানুষ সহ কোটি কোটি প্রজাতির আবাসস্থল। পৃথিবীই একমাত্র মহাজাগতিক স্থান যেখানে প্রাণের অস্তিত্বের কথা বিদিত। ৪৫৪ কোটি বছর আগে পৃথিবী গঠিত হয়েছিল। এক বিলিয়ন বছরের মধ্যেই পৃথিবীর বুকে প্রাণের আবির্ভাব ঘটে। পৃথিবীর জৈবমণ্ডল এই গ্রহের বায়ুমণ্ডল ও অন্যান্য অজৈবিক অবস্থাগুলিতে গুরুত্বপূর্ণ পরিবর্তন এনেছে। এর ফলে একদিকে যেমন বায়ুজীবী জীবজগতের বংশবৃদ্ধি ঘটেছে, অন্যদিকে তেমনি ওজন স্তর গঠিত হয়েছে। পৃথিবীর চৌম্বক ক্ষেত্রের সঙ্গে একযোগে এই ওজন স্তরই ক্ষতিকর সৌর বিকিরণের গতিরোধ করে গ্রহের বুকে প্রাণের বিকাশ ঘটার পথ প্রশস্ত করে দিয়েছে। পৃথিবীর প্রাকৃতিক সম্পদ ও এর ভূতাত্ত্বিক ইতিহাস ও কক্ষপথ এই যুগে প্রাণের অস্তিত্ব রক্ষায় সহায়ক হয়েছে। মনে করা হচ্ছে, আরও ৫০ কোটি বছর পৃথিবী প্রাণধারণের সহায়ক অবস্থায় থাকবে।


title: ২০১৫ দক্ষিণ আফ্রিকা ক্রিকেট দলের বাংলাদেশ সফর

text: সিরিজের শুরুতে দক্ষিণ আফ্রিকার পক্ষে একদিনের সিরিজে এবি ডি ভিলিয়ার্সকে অধিনায়ক হিসেবে মনোনীত করা হয়। কিন্তু, ২০১৫ সালের ক্রিকেট বিশ্বকাপের সেমি-ফাইনালে নিউজিল্যান্ডের বিপক্ষে দলের ধীরগতিতে বোলিংয়ের কারণে এক খেলায় নিষিদ্ধ ঘোষণা করা হয়েছিল। ফলে, দক্ষিণ আফ্রিকা কর্তৃপক্ষ ওডিআই সিরিজের প্রথম দুই খেলায় অব্যহতি প্রদান করে। এরফলে তিনি পরিবারের সাথে কিছুটা সময় দিতে পারবেন। পরিবর্তে হাসিম আমলাকে ওডিআই সিরিজে দলের অধিনায়কের দায়িত্ব দেয়া হয়।


title: পার্সি শেরওয়েল

text: পার্সি উইলিয়াম শেরওয়েল (; জন্ম: ১৭ আগস্ট, ১৮৮০ - মৃত্যু: ১৭ এপ্রিল, ১৯৪৮) নাটালের ইসিপিঙ্গো এলাকায় জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে নামতেন পার্সি শেরওয়েল।


title: নামি ডিন

text: ঘরোয়া ক্রিকেটে অধিনায়ক হিসেবে সফলতা লাভের প্রেক্ষিতে নামি ডিনকে দক্ষিণ আফ্রিকা দলের অধিনায়ক হিসেবে ঘোষণা করা হয়। ১৯২৭-২৮ মৌসুমে সফরকারী ইংরেজ দলের বিপক্ষে পূর্বেকার সফরে নেতৃত্বদানকারী হার্বি টেলরকে বড় ধরনের খেলায় চাপ অনুভব করায় তাঁকে এ অধিনায়কত্ব প্রদান করা হয়েছিল। সিরিজের প্রথম খেলায় দূর্বল ব্যাটিংয়ের কারণে পরাজিত হয় দক্ষিণ আফ্রিকা দল। দ্বিতীয় খেলায় প্রথম ইনিংসে ১১৭ রানে এগিয়েছিল স্বাগতিক দল। দলীয় ২৫০ রানের মধ্যে তাঁর অংশগ্রহণ ছিল ৪১ রান। তাসত্ত্বেও খেলায় দক্ষিণ আফ্রিকানরা ৮৭ রানে পরাজিত হয়।


title: নামি ডিন

text: হুবার্ট গুভেইন নামি ডিন (; জন্ম: ২১ জুলাই, ১৮৯৫ - মৃত্যু: ২১ অক্টোবর, ১৯৩৯) জুলুল্যান্ডের এশোই এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৪ থেকে ১৯৩১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ট্রান্সভাল দলের প্রতিনিধিত্ব করেছেন নামি ডিন। দলে তিনি মূলতঃ ডানহাতে মাঝারিসারিতে ব্যাটিং করতেন।


title: ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

text: ঐ সময়ে খেলাটি মেজর ওয়ারটন একাদশ বনাম দক্ষিণ আফ্রিকান একাদশ নামে পরিচিত ছিল। পরবর্তীকালে এটিই স্মারকসূচক টেস্ট খেলার মর্যাদা পায় ও পুণঃনামাঙ্কিত হয়ে দক্ষিণ আফ্রিকা বনাম ইংল্যান্ড নামে পরিচিত হয়। পোর্ট এলিজাবেথের সবুজ ম্যাটিং উইকেটে খেলা সম্পন্ন হয়। দক্ষিণ আফ্রিকার অধিনায়ক ওয়েন ডানেল টসে জয়ী হয়ে অব্রে স্মিথের বিপক্ষে ব্যাটিংয়ের সিদ্ধান্ত নেন। খেলাটি ম্যাটিং উইকেটে দীর্ঘক্ষণ টিকে থাকেনি ও বেশী রান ওঠেনি। খেলার প্রথম দিন প্রায় ৩,০০০ দর্শক উপস্থিত ছিলেন। উইজডেন মন্তব্য করে যে, অ্যাবল ও স্মিথের ন্যায় অল-রাউন্ডার চমৎকার খেলেছেন।


title: জ্যাক চিদাম

text: জন আরস্কাইন জ্যাক চিদাম (; জন্ম: ২৬ মে, ১৯২০ - মৃত্যু: ২১ আগস্ট, ১৯৮০) কেপটাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৪৯ থেকে ১৯৫৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, লেগব্রেক বোলিংয়ে পারদর্শীতা দেখিয়েছেন জ্যাক চিদাম।


title: দক্ষিণ আফ্রিকা জাতীয় ক্রিকেট দল

text:
অ্যালান ডোনাল্ডের অবসর, হ্যান্সি ক্রোনিয়ের পাতানো খেলার পর বিমান দূর্ঘটনায় অকালমৃত্যু এবং শন পোলকের আন্তর্জাতিক ক্রিকেট থেকে অবসর গ্রহণের প্রেক্ষাপটে দলটি আরো একবার পরিবর্তনের ধাক্কায় পড়ে। অধিনায়ক হিসেবে গ্রেইম স্মিথ নিজ দায়িত্ব পালন করেন এবং তাকে যোগ্য সঙ্গ দিচ্ছেন জাক কালিস, অ্যাশওয়েল প্রিন্স প্রমূখ। ১২ জুলাই, ২০০৬ তারিখে ২৯ বছর বয়সী অ্যাশওয়েল প্রিন্স প্রথম অ-শ্বেতাঙ্গ ব্যক্তি হিসেবে "একদা শ্বেতাঙ্গ দল হিসেবে খ্যাত দক্ষিণ আফ্রিকার" নেতৃত্ব দিচ্ছেন। বর্ণ কোটার প্রেক্ষাপটে তাকে দলে কৃষ্ণাঙ্গ খেলোয়াড় হিসেবে নেয়া হয়। কিন্তু ২০০৭ সাল থেকে এ নীতিটির পরিবর্তন হয়েছে।
দীর্ঘদিন ধরে দক্ষিণ আফ্রিকার পরাজিত হবার রেকর্ড রয়েছে বড় কোন টুর্ণামেন্ট জয়ের। যেমন : ১৯৯২ সালের বিশ্বকাপ ক্রিকেটে বৃষ্টিবিঘ্নিত সেমি-ফাইনালে ডাকওয়ার্থ-লুইস পদ্ধতিতে তারা হারে। ১৩ বলে ২২ রানের প্রয়োজন হলেও এ পদ্ধতির কারণে বৃষ্টি শেষ হলে জয়ের জন্য তাদের লক্ষ্যমাত্রা দাঁড়ায় ১ বলে ২২ রান।


title: ২০১৩ দক্ষিণ আফ্রিকা ক্রিকেট দলের শ্রীলঙ্কা সফর

text: দক্ষিণ আফ্রিকা ক্রিকেট দল ২০ জুলাই থেকে ৬ আগস্ট, ২০১৩ তারিখ পর্যন্ত শ্রীলঙ্কা সফর করে। সফরকারী দলটি ৫টি একদিনের আন্তর্জাতিক ক্রিকেট এবং ৩টি টুয়েন্টি২০ আন্তর্জাতিকে অংশগ্রহণ করে। সম্প্রচার স্বত্ত্বের কারণে উভয় সিরিজের নামকরণ করা হয়েছে ডায়ালগ কাপ। ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ম্যাথিউসের পরিবর্তে দীনেশ চন্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার আসন গ্রহণ করেন।


title: বিডি অ্যান্ডারসন

text: জেমস হেনরি বিডি অ্যান্ডারসন (; জন্ম: ২৬ এপ্রিল, ১৮৭৪ - মৃত্যু: ১১ মার্চ, ১৯২৬) কিম্বার্লীর মেলকামের এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন বিডি অ্যান্ডারসন।


title: এবি ডি ভিলিয়ার্স

text: আব্রাহাম বেঞ্জামিন ডি ভিলিয়ার্স (; জন্ম: ১৭ ফেব্রুয়ারি, ১৯৮৪) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকা জাতীয় ক্রিকেট দলের একজন খেলোয়াড়। সংক্ষেপে তিনি এবি ডাকনামে দলীয় খেলোয়াড়দের কাছে পরিচিত। একদিনের আন্তর্জাতিক ক্রিকেটে দক্ষিণ আফ্রিকা দলের বর্তমান দলপতি। এছাড়া, টুয়েন্টি২০ দক্ষিণ আফ্রিকা দলেরও অধিনায়ক ছিলেন। ২০১১ সালের বিশ্বকাপ ক্রিকেটের পর তিনি গ্রেইম স্মিথের কাছ থেকে দলের দায়িত্বভার গ্রহণ করেন। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলেও নিয়মিত অংশ নিচ্ছেন এবি ডি ভিলিয়ার্স।


title: বাংলাদেশে জলবায়ু পরিবর্তনের প্রভাব

text:
বঙ্গোপসাগরের সাথে বাংলাদেশের রয়েছে ৭১০ কিলোমিটার দীর্ঘ উপকূলভাগ থাকায় দিনে দিনে সমুদ্রস্তরের উচ্চতা বৃদ্ধিতে ডুবে যাবার আশঙ্কায় রয়েছে বাংলাদেশ। UNFCCC'র দেয়া তথ্যমতে, বিংশ শতাব্দিতে সমুদ্রপৃষ্ঠের গড় উচ্চতা ১০-২০ সেন্টিমিটার বেড়েছে এবং ২০১১ খ্রিস্টাব্দ নাগাদ আরো ১৮-৫৯ সেন্টিমিটার পর্যন্ত বাড়লে মালদ্বীপসহ তলিয়ে যাবে উপকূলবর্তী দেশ বাংলাদেশও।
জাতিসংঘের আন্তসরকার জলবায়ু পরিবর্তন সংক্রান্ত প্যানেল-এর তথ্যমতে ২০৫০ খ্রিস্টাব্দে, সমুদ্রপৃষ্ঠের উচ্চতা ১ মিটার বৃদ্ধির কারণে বাংলাদেশের অন্তত ১৭% ভূমি সমুদ্রগর্ভে তলিয়ে যাবে৷
'দ্যা সায়ন্টিফিক কমিটি অন এন্টার্কটিক রিসার্চ' (SCAIR) জানিয়েছে, যে হারে এন্টার্কটিকার বরফ গলছে, তাতে ২১০০ খ্রিস্টাব্দ নাগাদ সমুদ্রপৃষ্ঠের উচ্চতা বাড়বে ৫ ফুট। বিগত দিনের পরিসংখ্যানের প্রায় দ্বিগুণ এই হিসাবের প্রেক্ষিতে ব্রিটেনের আন্তর্জাতিক উন্নয়ন সংস্থা DFDI এপরিমাণ উচ্চতাবৃদ্ধিতে বাংলাদেশের প্রায় এক পঞ্চমাংশ সমুদ্রে তলিয়ে যাবার আশঙ্কা প্রকাশ করেছে।
বিশ্বব্যাংক প্রকাশিত তালিকায় সমুদ্রপৃষ্ঠের উচ্চতা বৃদ্ধিতে ঝুঁকিপূর্ণ ১২টি দেশের তালিকায় বাংলাদেশের অবস্থান দশম।
এরকম অকষ্মাৎ সমুদ্রপৃষ্ঠের উচ্চতা বৃদ্ধিতে ২০৫০ খ্রিস্টাব্দ নাগাদ দেশের প্রায় ৮%-এরও বেশি নিম্নাঞ্চল ও প্লাবনভূমি আংশিক এবং/অথবা স্থায়ীভাবে জলমগ্ন হয়ে পড়বে। এছাড়া ওয়ার্ল্ড ওয়াইল্ডলাইফ ফান্ড বা WWF-এর মতে সমৃদ্রস্তরের উচ্চতাবৃদ্ধিতে ঢাকাও আক্রান্ত হতে পারে। এইসব ভবিষ্যত সংশ্লিষ্টতার প্রেক্ষিত পেরিয়ে বর্তমানেই (২০০৯) সুন্দরবনে সর্বপ্রথম, সমুদ্রপৃষ্ঠের উচ্চতা বৃদ্ধি অনুভূত হয়।
কারণ কলকাতা বিশ্ববিদ্যালয়ের সমুদ্রবিজ্ঞানীদের দেয়া তথ্যমতে, ২০০০ খ্রিস্টাব্দের আগ পর্যন্ত সমুদ্র, প্রতি বছর ৩ মিলিমিটার (০.১২ ইঞ্চি) করে বাড়ছিল, কিন্তু পরবর্তি দশকেই প্রতি বছর ৫ মিলিমিটার (০.২ ইঞ্চি) করে বাড়া শুরু হয়েছে। এবং ২০০৩ খ্রিস্টাব্দে সার্কের ""আবহাওয়া গবেষণা কেন্দ্র""(SMRC)-এর একটি গবেষণায় বেরিয়ে এসেছে যে, হিরণ পয়েন্ট, চর চাঙ্গা, এবং কক্সবাজারে জোয়ারের পানির স্তর প্রতি বছর, যথাক্রমে ৪.০ মিলিমিটার, ৬.০ মিলিমিটার এবং ৭.৮ মিলিমিটার বেড়েছে।


title: ২০১৪ বাংলাদেশের বিদ্যুৎ বিপর্যয়

text: জাতীয় গ্রিডে ত্রুটির কারণে নভেম্বর ১ সকাল থেকে সারা বাংলাদেশের সব জায়গায় বিদ্যুৎ সরবরাহ বন্ধ হয়ে যায়। বাংলাদেশে এত দীর্ঘ বিদ্যুৎ বিপর্যয় এই প্রথম। সরকারের দাবী যান্ত্রিক ত্রুটির কারণে এই ভয়াবহ বিপর্যয় দেখা দেয়। ফলে বিদ্যুৎ সঙ্কট দীর্ঘায়িত হয় মধ্যরাত পর্যন্ত। নভেম্বর ১ সকাল সাড়ে ১১টার দিকে রাজধানী ঢাকার বিভিন্ন এলাকায় একে একে বিদ্যুৎ সরবরাহ বন্ধ হয়ে যেতে শুরু করে। ঢাকায় প্রধানমন্ত্রীর কার্যালয়, জাতীয় সংসদ ভবনসহ অন্যন্য সরকারি ভবনেও বিদ্যুৎ সরবরাহ বন্ধ হয়ে যায়। বিদ্যুতের এমন বিপর্যয় আগে কখনো ঘটেছে বলে কেউ স্মরণ করতে পারেননি।


title: বাংলাদেশের চলচ্চিত্র

text: ঢাকার চলচ্চিত্রশিল্পের জন্য গত ৩০ বছরের মধ্যে ২০১১ সালটা ছিল সবচেয়ে মন্দার বছর। এ বছর ১০টি সেরা ব্যবসাসফল ছবিও খুঁজে পাওয়া যায়নি। খোঁজ নিয়ে দেখা গেছে, ৪৭টি বাংলা এবং একটি ভারতীয় ছবি মুক্তি পেয়েছে। এর মধ্যে মাত্র পাঁচটি ছবি ব্যবসায়িক সাফল্য পেয়েছে। কয়েকটি ছবি মোটামুটিভাবে সফল হয়েছে। বেশির ভাগ ছবিই বক্স অফিসে মুখ থুবড়ে পড়েছে। যে পাঁচটি ছবি ব্যবসায়িক সাফল্য পেয়েছে, সেগুলো হলো—তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান। অন্যদিকে মোটামুটিভাবে ব্যবসায়িক সাফল্য পেয়েছে যে ছবিগুলো, তার মধ্যে আছে—বস নাম্বার ওয়ান, এক টাকার ছেলে কোটি টাকার মেয়ে, হৃদয় ভাঙা ঢেউ, জান কোরবান।


title: বাংলাদেশের পরিবহন ব্যবস্থা

text:
বাংলাদেশের পরিবহন ব্যবস্থা পরিবর্তনশীল । বর্তমানে যে অবস্থা দেখতে পারছি তা দীর্ঘ সময়ে পরিবর্তিত রূপ । বাংলাদেশের ব্যবস্থা অতীত ও বর্তমানের মধ্যে অনেক পার্থক্য লক্ষ্য করা যায় এবং ভবিষ্যতেও বাংলাদেশের পরিবহন ব্যবস্থা ব্যাপক উন্নয়নের সম্ভাবনা রয়েছে ।
বাংলাদেশের পরিবহন ব্যবস্থার অতীতকালে খুব দুর্বল ছিল । অতীতে প্রধান পরিবহনের মাধ্যম ছিল নদী পথ ও সড়ক পথ । অতীত কালের প্রধান যানবাহন ছিল গরুর গাড়ী , ঘোড়া গাড়ী । পর্যাপ্ত রাস্তা না থাকায় অনেক দূর পর্যন্ত হেঁটে চলাচল করতে হত । নদী পথে চলাচল করা ছিল সহজ ও দ্রুত । অতীতে বেশিভাগ সময় নদী পথ ব্যবহার করা হত ।
বর্তমানে বাংলাদেশের পরিবহন ব্যবস্থা অনেকটাই উন্নতি লাভ করেছে । দেশের প্রত্যন্ত এলাকাতেও পাকা রাস্তা নির্মাণ করা হয়েছে । পরিবহণ ব্যবস্থার উন্নয়নের ফলে যে কোন জিনিস সহজে দেশের এক স্থান থেকে অন্য স্থানে সহজে স্থানান্তর করা যায় । যন্ত্র চালিত যানবাহনের সংখ্যা বৃদ্ধি পেয়েছে । বাংলাদেশের পরিবহন ব্যবস্থায় পরিবহন খরচ তুলনামূলক ভাবে হ্রাস পেয়েছে ।
অতীত ও বর্তমানের পার্থক্য বিবেচনা করলে বাংলাদেশের পরিবহন ব্যবস্থার ভবিষ্যৎ সম্পর্কে স্পষ্ট ধারণা পাওয়া যায় । যে গতিতে বাংলাদেশের পরিবহন ব্যবস্থার উন্নয়ন হচ্ছে তাতে ধারণা করা যায় যে, অদূর ভবিষ্যতে বাংলাদেশ উন্নত-পরিবহন ব্যবস্থার দেশে পরিণত হবে ।


title: সাকা হাফং

text: আনুষ্ঠানিকভাবে ত্লাংময়কে বাংলাদেশের সর্বোচ্চ চূড়া হিসেবে ঘোষণা করা হয়নি। কিন্তু সাম্প্রতিক তথ্য-উপাত্তের ভিত্তিতে বলা যায়, সম্ভবত এর চেয়ে বেশি উচ্চতার আর কোন চূড়া বাংলাদেশে নেই। চূড়াটি ২০০৫ সালে সর্বপ্রথম আরোহন করেন ইংরেজ পর্বতারোহী জিং ফুলেন। সেসময় তিনি চূঁড়াটির উচ্চতা নির্ণয় করেন ১,০৬৪ মিটার আর অবস্থান দেখান 21°47′11″উ. 92°36′36″পূ. / 21.78639°উ. 92.61°পূ.। তাঁর দেখানো এ অবস্থান রাশিয়া নির্মিত ভৌগোলিক মানচিত্রে এর অবস্থানের সাথে হুবহু মিলে যায়। ২০০৭ সালে প্রথম বাংলাদেশী দল ত্লাংময় আরোহন করেন। ইয়াহিয়া খানের নেতৃত্বে সেই দলে ছিলেন দেশের এভারেস্ট আরোহনকারী পর্বতারোহী সজল খালেদ। মূলত সেই সময় থেকে পরিচিত হয়ে উঠে ত্লাংময় নামটি। ২০১১ খ্রিস্টাব্দে দুটি অভিযাত্রিক দল সাকা হাফং-এর উচ্চতা নির্ণয় করেন ৩,৪৮৮ ও ৩,৪৬১ ফুট। বাংলাদেশের স্বীকৃত সর্বোচ্চ চূড়া কেওক্রাডঙের (৩,১৭২ ফুট) চেয়ে এর উচ্চতার সকল পাঠই অনেক বেশি।


title: বাংলাদেশ-ভারত সম্পর্ক

text:
৩১ জুলাই ২০১৫ এর মধ্যরাতে ১৬২ ছিটমহল বিনিময়ের মাধ্যমে ৫০,০০০ বিচ্ছিন্ন নাগরিক, যাদের কোনো জাতীয়তার পরিচয়ই ছিল না, তারা ভারত অথবা বাংলাদেশের নাগরিক হন। এই বিনিময়ের মাধ্যমে দীর্ঘ বঞ্চনার ইতিহাসের পরিসমাপ্তি ঘটে, এই বিনিময় ছিটমহলের বাসিন্দাদের সুযোগ করে দেয়, যারা যে দেশের ভিতরে আছে, সেই দেশেই থাকতে পারবে অথবা চাইলে পাশের দেশের নাগরিক হয়ে যেতে পারবে। ভারতের ভিতরে থাকা বাংলাদেশের ৫১ টি ছিটমহলের বাসিন্দার সংখ্যা ছিল ১৪,২১৪ জন। যাদের সবাই ভারতেই থেকে যায় ভারতীয় নাগরিক হিসেবে। আর বাংলাদেশের ভিতরে থাকা ভারতের ১১১ টি ছিটমহলের প্রায় ৪১ হাজার অধিবাসীর অধিকাংশ বাংলাদেশেই থেকে যায়, শুধুমাত্র ৯৭৯ জন ভারতে স্থানান্তরিত হয়। ফলে ভারতের নব্য নাগরিকের সংখ্যা দাঁড়ায় ১৫,১৯৩ তে। আর বাংলাদেশের নতুন নাগরিকের সংখ্যা দাঁড়ায় ৪১ হাজার ৪৪৯ জন। এই বিনিময়ের ফলে বাংলাদেশ পায় ১৭ হাজার ২৫৮ একর এবং ভারত পায় ৭ হাজার ১১০ একর জমি।
২০১৮ সালে দুই দেশের প্রধানমন্ত্রী ভিডিও কনফারেন্সের মাধ্যমে ১৩০ কিমি দীর্ঘ "ভারত বাংলাদেশ ফ্রেন্ডশিপ পাইপলাইন" উদ্বোধন করেন। এই পাইপলাইনের মাধ্যমে ৪ লাখ মেট্রিক টন ডিসেল বাংলাদেশে ভারত থেকে পাঠানো হভে। সেপ্টেম্বর ২০১৮ তে বাংলাদেশের মন্ত্রীসভা একটি চুক্তির খসড়া অনুমোদন করে, যার ফলে বাংলাদেশের চট্টগ্রাম এবং মংলা সমুদ্র বন্দর ব্যবহার করে ভারতের উত্তর-পূর্বাঞ্চলীয় রাজ্যগুলোতে ভারত পণ্য সরবরাহ করতে পারবে।


title: বাংলাদেশের ভূগোল

text: দক্ষিণ এশিয়ার দীর্ঘতম দুটি নদী - গঙ্গা আর ব্রহ্মপুত্র যেখানে বঙ্গোপসাগরে মিশেছে সেখানেই কালের পরিক্রমায় গড়ে ওঠা বঙ্গীয় ব-দ্বীপ। এই গঙ্গা-ব্রহ্মপুত্র মোহনা অঞ্চলে প্রায় ৩০০০ বছর বা তারও পূর্ব থেকে যে জনগোষ্ঠীর বসবাস, তা-ই ইতিহাসের নানান চড়াই উতরাই পেরিয়ে এসে দাড়িয়েছে বর্তমানের স্বাধীন রাষ্ট্র বাংলাদেশ রূপে।ভৌগোলিক বিচারে বাংলাদেশের অবস্থান দক্ষিণ এশিয়ায়, ভারত ও মিয়ানমারের মাঝখানে। এর ভূখন্ড ১ লক্ষ ৪৭ হাজার ৫৭০ বর্গ কিলোমিটার এলাকা জুড়ে বিস্তৃত। বাংলাদেশের পশ্চিম, উত্তর, আর পূর্ব জুড়ে রয়েছে ভারত। পশ্চিমে রয়েছে ভারতের পশ্চিমবঙ্গ রাজ্য। উত্তরে পশ্চিমবঙ্গ, আসাম, মেঘালয় রাজ্য। পূবে আসাম, ত্রিপুরা, মিজোরাম। তবে পূবে ভারত ছাড়াও মিয়ানমারের (বার্মা) সাথে সীমান্ত রয়েছে। দক্ষিণে রয়েছে বঙ্গোপসাগর। বাংলাদেশের স্থল সীমান্তরেখার দৈর্ঘ্য ৪,২৪৬ কিলোমিটার যার ৯৪ শতাংশ (৯৪%) ভারতের সাথে এবং বাকী ৬ শতাংশ মিয়ানমারের সাথে। বাংলাদেশের তটরেখার দৈর্ঘ্য' ৫৮০ কিলোমিটার। বাংলাদেশের দক্ষিণ-পূর্বাংশের কক্সবাজার পৃথিবীর দীর্ঘতম সমূদ্র সৈকতগুলোর অন্যতম।


title: বাংলাদেশ

text: দক্ষিণ এশিয়ার দীর্ঘতম দুটি নদী - গঙ্গা ও ব্রহ্মপুত্র যেখানে বঙ্গোপসাগরে মিশেছে সেখানেই কালের পরিক্রমায় গড়ে ওঠে "পৃথিবীর বৃহত্তম" এই "ব-দ্বীপ"। এই গঙ্গা-ব্রহ্মপুত্র মোহনা অঞ্চলে প্রায় ৩০০০ বছর বা তারও পূর্ব থেকে যে জনগোষ্ঠীর বসবাস, তা-ই ইতিহাসের নানান চড়াই উৎরাই পেরিয়ে এসে দাঁড়িয়েছে বর্তমানের স্বাধীন রাষ্ট্র বাংলাদেশরূপে। ভৌগোলিক বিচারে বাংলাদেশের অবস্থান দক্ষিণ এশিয়ায়, ভারত ও মিয়ানমারের মাঝখানে। এর ভূখণ্ড ১ লক্ষ ৪৭ হাজার ৫৭০ বর্গ কিলোমিটার এলাকা জুড়ে বিস্তৃত। বাংলাদেশের পশ্চিম, উত্তর, আর পূর্ব সীমান্ত জুড়ে রয়েছে ভারত; পশ্চিমে রয়েছে ভারতের পশ্চিমবঙ্গ রাজ্য; উত্তরে পশ্চিমবঙ্গ, আসাম, মেঘালয় রাজ্য এবং পূর্বে রয়েছে আসাম, ত্রিপুরা ও মিজোরাম। তবে পূর্বে ভারত ছাড়াও মিয়ানমারের (বার্মা) সাথে সীমান্ত রয়েছে; দক্ষিণে রয়েছে বঙ্গোপসাগর। বাংলাদেশের স্থল সীমান্তরেখার দৈর্ঘ্য ৪,২৪৬ কিলোমিটার যার ৯৪ শতাংশ (৯৪%) ভারতের সাথে এবং বাকি ৬ শতাংশ মিয়ানমারের সাথে। বাংলাদেশের সমুদ্রতটরেখার দৈর্ঘ্য ৫৮০ কিলোমিটার। বাংলাদেশের দক্ষিণ-পূর্বাংশের কক্সবাজার পৃথিবীর দীর্ঘতম অনবচ্ছিন্ন সমূদ্র সৈকতগুলোর অন্যতম।


title: বাংলাদেশের আভ্যন্তরীন নৌপরিবহন ব্যবস্থা

text:
বাংলাদেশে মোট নৌপথের দৈর্ঘ্য ২৪,০০০ কিমি হলেও নৌপরিবহনযোগ্য নৌপথের দৈর্ঘ্য মাত্র ৫৯৬৮ কিমি তাও সেটি আবার শুষ্ক মৌসুমে কমে গিয়ে দাঁড়ায় ৩,৮৬৫ কিমি এ। নৌপথের সম্ভাব্য ন্যুনতম গভীরতার (Least Available Depth, LAD) উপর ভিত্তি করে বাংলাদেশের এই আভ্যন্তরীন নৌচলাচল গতিপথকে চারটি ভাগে ভাগ করা যায়ঃ ক্লাস ১, ক্লাস ২, ক্লাস ৩ এবং ক্লাস ৪, যাদের সম্ভাব্য ন্যূনতম গভীরতা যথাক্রমে ৩.৬৬ মিটার, ২.১৩ মিটার, ১.৫২ মিটার এবং ১.৫২ মিটারের কম [১,৩]। এই চার ধরনের নৌপথের মধ্যে একমাত্র ক্লাস ৪ নৌপথগুলি মূলত মৌসুমী, বাকী নৌপথগুলি সারা বছর ধরে চালু থাকে।
বাংলাদেশে ক্লাস ১ নদীপথের দৈর্ঘ্য প্রায় ৬৯৩ কিমি যা দেশের সর্বমোট পরিহনযোগ্য নৌপথের মাত্র ১১ শতাংশ। চারটি প্রধান নদীপথের সমন্বয়ের ক্লাস ১ নৌপথ গঠিতঃ চট্টগ্রাম থেকে চৈকিঘাটা, চাঁদপুর ও শম্ভুপুরা হয়ে নারায়নগঞ্জ (বা ঢাকা); শম্ভুপুরা থেকে ডেমরা; শম্ভুপুরা থেকে ভৈরববাজার (বা আশুগঞ্জ); চৈকিঘাটা থেকে বরিশাল, মংলা, খুলনা হয়ে মহেশ্বরপাড়া।


title: বাংলাদেশ-ভারত সীমান্ত

text: বাংলাদেশ এবং ভারত একটা ৪,১৫৬ কিমি (২,৫৮২ মাইল) লম্বা আন্তর্জাতিক সীমানাঅংশ ভাগ করে, এটা বিশ্বের পঞ্চম দীর্ঘতম ভূমি সীমানা, যার মধ্যে আছে অসম ২৬২ কিমি (১৬৩ মাইল), ত্রিপুরা ৮৫৬ কিমি (২৭৫ মাইল), মিজোরাম ১৮০ কিমি (১১০ মাইল), মেঘালয়া ৪৪৩ কিমি (২৭৫ মাইল) এবং পশ্চিমবঙ্গ ২,২১৭ কিমি (১,৩৭৮ মাইল)। সীমানার পাশাপাশি বাংলাদেশের বিভাগগুলোর মধ্যে আছে মৈমনসিংহ, খুলনা, রাজশাহি, রংপুর, সিলেট এবং চট্টগ্রাম। দুটো রাষ্ট্রের মধ্যে কতগুলো থাম দিয়ে মার্কা করা আছে। সামান্য সীমা নির্ধারণ করা জায়গায় দু-দিক থেকে কাঁটাতারের বেড়া দেওয়া আছে। ২০১৫ খ্রিস্টাব্দের ৭ মে ভারত এবং বাংলাদেশ দু-দেশের অনুমোদনসাপেক্ষে ভূমি পরিসীমা চুক্তি করে সীমানার সরলীকরণ করা হয়েছে।


title: জিন

text: ১৮৮৬ সালে প্রকাশের পরেও মেন্ডের অবদান দীর্ঘদিন ধরেই পরিলক্ষিত হয়নি। উনবিংশ শতকের শুরুতে হুগো দ্য ভ্রিস, কার্ল করেন্স এবং এরিখ ভন চেরমার্ক পৃথক পৃথকভাবে অনুরূপ গবেষণা করে একই ধরণের ফলাফল পাওয়ার পরপরেই মেন্ডের কাজ পুনঃআবিষ্কার হয়। বিশেষকরে ১৮৮৯ সালে হুগো দ্য ভ্রিস তাঁর "ইন্ট্রাসেলুলার প্যানজেনেসিস" বই প্রকাশ করেন, যেখানে তিনি প্রতিটি বংশগতীয় বস্তুধারকের ভিন্ন ভিন্ন চরিত্র এবং ঐ সকল বংশগতীয় বস্তুর বংশানুসরণ সম্পর্কে মতপ্রকাশ করেন। দ্য ভ্রিস এই বংশগতীয় এককের নাম দেন "প্যানজিন" (জার্মান ভাষায় "প্যানজেন"), কারণ এর পূর্বেই ১৮৬৮ সালে ডারউইন প্যানজেনেসিস তত্ত্ব উপস্থাপন করেছিলেন।


title: কুয়েলাপ দুর্গ

text: সাধারণভাবে স্বীকৃত ধারণা হল এই যে দুর্গটি ৮০০ খ্রিস্টাব্দ নাগাদ নির্মাণ শুরু হয় এবং ১৩০০ খ্রিস্টাব্দ পর্যন্ত এটি ধাপে ধাপে নির্মিত হয়। ১৮৪৩ খ্রিস্টাব্দে চাচাপোয়াদের বিচারক দন খুয়ান ক্রিসোস্তোমো নিয়েতো দুর্গটি পুনরাবিষ্কার করেন। আবিষ্কৃত ধ্বংসস্তূপটির দৈর্ঘ্য উত্তরদক্ষিণে ৫৮০ মিটার ও পূর্বপশ্চিমে ১১০ মিটার। এর প্রাচীরের উচ্চতা স্থানে স্থানে এমনকী ২১ মিটার, তবে গড়ে এই প্রাকার ১৯ মিটার উঁচু। একমাত্র যেদিকে এর খাড়া পাহাড় নেমে গেছে, সে'দিকে এই প্রাচীর অনুপস্থিত।


title: নৈহাটি

text: হরপ্রসাদ শাস্ত্রী, একজন প্রখ্যাত ভাষাতাত্ত্বিক, ভারততত্ত্ববিদ, বাংলা সাহিত্যের ইতিহাস রচয়িতা - তাঁরও আদিবাড়ি এখানেই। হরপ্রসাদ শাস্ত্রী নেপালের রাজকোষাগার থেকে চর্যাপদের পুঁথি আবিষ্কারের জন্য বিখ্যাত। এই আবিস্কারের ওপর রচিত তার গবেষণা গ্রন্থ "হাজার বছরের পুরান বাঙ্গালা ভাষায় রচিত বৌদ্ধ গান ও দোঁহা" নামে ১৯১৬ সালে প্রকাশ পায়, যা বাংলা সাহিত্যের আদিতম নিদর্শন ও অমূল্য সম্পদ। এ ছাড়াও উনি অনেক প্রাচীন পুঁথি ও গ্রন্থ আবিষ্কার করেন।


title: কাম্প ন্যু

text: ২০০৭ সালের ১৮ সেপ্টেম্বর, ব্রিটিশ স্থপতি নরম্যান ফস্টার এবং তার প্রতিষ্ঠানকে কাম্প ন্যু এর পুননির্মাণের জন্য নির্বাচিত করা হয়। আনুমানিক ব্যয় ধরা হয় ২৫০ মিলিয়ন ইউরো। পুননির্মাণের জন্য প্রয়োজনীয় অর্থের যোগান দিতে, ক্লাবের পরিচালনা পর্ষদ তাদের সাবেক প্রশিক্ষন মাঠ (মিনি ইস্তাদি) বিক্রয়ের অনুমোদন দেয়। এই প্রকল্পটি ২০০৯ সালে শুরু এবং ২০১১–১২ মৌসুমে শেষ করার পরিকল্পনা করা হয়। কিন্তু ২০০৮ সালের অর্থনৈতিক সংকট এবং পরবর্তীতে জমিজমার মূল্য পতনের ফলে প্রশিক্ষন মাঠের বিক্রয় এবং অনুরূপভাবে পুননির্মাণ প্রকল্প স্থগিত করা হয়। ২০১০ সালের মে মাসে, সান্দ্রো রসেল, যিনি সেসময় বার্সেলোনার প্রেসিডেন্ট পদপ্রার্থী ছিলেন, মিনি ইস্তাদির বিক্রয়ের সম্ভাবনা নাকচ করে দেন এবং ২০১০ সালের ৩০ জুন তার নির্বাচন কার্যকরভাবে কাম্প ন্যু এর পুননির্মাণ প্রকল্প স্থগিত করে দেয়।


title: দ্য ক্রনিকলস্ অব নার্নিয়া

text:
এটি লেখা শেষ হয় ১৯৫১ সালের
মার্চের শুরুতে
এবং প্রকাশিত হয় ৭ই সেপ্টম্বর
১৯৫৩ সালে। "দ্য সিলভার
চেয়ার" "দ্য ক্রনিকলস্ অব
নার্নিয়া" ধারার প্রথম বই যেখানে
পেভিনসি ভাই-বোনরা নেই বরং এটি
রচনা করা ইউস্টাচকে কেন্দ্র করে।
ক্যাস্পিয়ান ও পেভিনসিদের সাথে
ইউস্টাচের সমুদ্র যাত্রার কয়েক
মাস পর আসলান তাকে ও তার
সহপাঠী জিল পুলকে পুনরায়
নার্নিয়ায় ডেকে পাঠায়। তাদেরকে
বলা হয় প্রিন্স ক্যাস্পিয়ানের পুত্র
রিলিয়ানকে খুঁজে বের করতে, যে দশ
বছর আগে তার মায়ের মৃত্যুর
প্রতিশোধ নিতে গিয়ে নিখোঁজ হয়।
নার্নিয়ায় ৫০ বছর পার হয়ে যায়।
ক্যস্পিয়ান, যে একজন যুবক ছিল
সে এখন বৃদ্ধ কিন্তু
ইউস্টাচ আগের মত শিশুই থেকে
যায়। পাডেলগ্লামের সহযোগীতায় রিলিয়ানকে
উদ্ধারে ইউস্টাচ ও জিল অনেক
ধোঁকা ও বিপদের মুখোমুখি হয়।


title: চার্পড পালস অ্যামপ্লিফিকেশন

text: রাডারে শক্তি বৃদ্ধির কৌশল হিসেবে ১৯৬০ এর সময় চার্পড পালস এমপ্লিফিকেশন (সিপিএ) আবিষ্কৃত হয়। ১৯৮০ এর মধ্যবর্তী সময়ে জেরার্ড মুরো এবং ডোনা স্ট্রিকল্যান্ড রচেষ্টার বিশ্ববিদ্যালয়ে সিপিএকে লেসারে ব্যবহার করেন, লেজারের উপর সিপিএকে ব্যবহারের এই কাজের স্বীকৃতিস্বরুপ উভয়েই ২০১৮ সালে পদার্থবিজ্ঞানে নোবেল অর্জন করেন। এর পূর্বে লেজার পালসের ক্ষমতা বৃদ্ধি করা ছিল চ্যালেঞ্জিং একটি সমস্যা। এ সমস্যার একটি সাধারণ সমাধান করা হয়। লেজার পালসের সময়ব্যাপ্তি সংক্ষিপ্ত করলে লেজার রশ্মির সব শক্তি সংক্ষিপ্ত সময়ে কেন্দ্রীভুত থাকে। কিউ সুইচিং এবং মোড লকিং প্রক্রিয়ার মাধ্যমে লেজার পালসকে অত্যন্ত সংক্ষিপ্ত সময়ে (পিকোসেকেন্ডে এমনকি সাব পিকোসেকেন্ডেও) সীমাবদ্ধ করা যায়। সঙ্গে সঙ্গে পালসের সর্বোচ্চ শক্তি মেগাওয়াট এমনকি গিগাওয়াট রেঞ্জে নিয়ে যাওয়া সম্ভব। কিন্তু উচ্চশক্তির আলোকশক্তির প্রভাবে বিভিন্ন নন লিনিয়ার এফেক্টস ক্রিয়াশীল হওয়ায় নিরাপদ ও সফলভাবে পালসের শক্তি অ্যামপ্লিফাই করা সীমিত হয়ে পরে। বিশেষত পালসের শক্তিবৃদ্ধির সঙ্গে সেল্ফ ফোকাসিং এর মাধ্যমে আলোকরশ্মি গেইন মিডিয়ামের দৈর্ঘিক অক্ষ বরাবর কেন্দ্রীভূত হয়। ফলে গেইন মিডিয়ামের অংশবিশেষে আলোজরশ্মির শক্তি প্রতি সেন্টিমিটারে গিগাওয়াট বা আরো অনেক বেশি হতে পারে। ফলে লেজার গেইন মিডিয়ামে এবং লেজার সিস্টেমের অন্য কিছু কম্পোনেন্টে অপূরণীয় ক্ষতি হয়।


title: অ্যালবার্ট ডক

text: অ্যালবার্ট ডকের সংস্কারকাজ অত্যন্ত বড় ধরনের একটা কাজ ছিলো, সেই সাথে এডওয়ার্ড প্যাভিলিয়নেরও পূন:সংস্কার করা হয়। ১৯৮৪ সালের "টল শিপ রেস" অণুষ্ঠিত হওয়ার সময় নাগাদ তাদের কাজ শেষ হয়। রেসটি পুরো শহরের জন্য সফলতা বয়ে আনে। চারদিনব্যাপী এই অণুষ্ঠানে ১,৬০,০০০ দর্শনার্থী এসে অ্যালবার্ট ডকে ভিড় জমান।  এমডিসির দুই প্রকল্পের পাশাপাশি এই শিপ রেস দেখার জন্য মোট পঁয়ত্রিশ লাখ মানুষ সে বছর লিভারপুল ভ্রমণ করেন। ১৯৮৪ সালেই ডক ট্রাফিক অফিসের পূণর্নিমাণ কাজ শেষ হয়। বাড়িটিকে গ্রেনাডা টেলিভিশনের কাছে লীজ দেওয়া হয়।